title: Jannik Hansen

text: Jannik Hansen on tanskalaisen Rødovre IK:n kasvatti. Jannik aloitti kauden 2002–2003 jo 16-vuotiaana miesten peleissä, kasvattajaseuransa riveissä, mutta loppukausi kului Ruotsissa, Malmö Redhawksin junioreissa. Hän palasi seuraavaksi kahdeksi kaudeksi Rødovreen. Kausi 2005–2006 kului Hansenilla Portland Winter Hawksissa, WHL:ssä.


title: Jannik Hansen

text: NHL-kauden 2016–2017 siirtotakarajalla 1. maaliskuuta 2017 Vancouver Canucks kauppasi Hansenin San Jose Sharksiin. Kaupassa toiseen suuntaan siirtyi Nikolai Goldobin ja neljännen kierroksen varausvuoro.


title: Nammo Lapua

text: Nammo Lapua Oy kuuluu osana suureen pohjoismaiseen Nammo-konserniin. Elokuussa 1998 Patria Industries Oyj, Celsius AB Ruotsista ja Raufoss ASA Norjasta allekirjoittivat sopimuksen ampumatarvikeliiketoimintojen yhdistämisestä yhteiseksi pohjoismaiseksi yritykseksi, Nammo-konserniksi. Suomessa Nammo-konserniin kuuluu Nammo Lapua Oy.


title: Nammo Lapua

text: Nammo Lapua Oy Suomen tehtaat ovat seuraavat:


title: Nammo Lapua

text: Patria myi Sastamalan tehtaan ja vanhat työntekijät siirtyivät Nammon palvelukseen marraskuussa 2014. Tehdas on entinen Patria Land Systemsin yksikkö ns. Vammaksen alueella.


title: Avicennalaisuus

text: Avicennalaisuus () oli varhaisen islamilaisen filosofian koulukunta, joka sai alkunsa islamilaisen kultakauden aikana. Koulukunnan perusti 1000-luvulla elänyt persialainen filosofi Avicenna (Ibn Sina), joka pyrki uudistamaan islamilaista filosofiaa.


title: Avicennalaisuus

text: Avicennan metafysiikka rakentui suurelta osin aristotelismista ja uusplatonismista omaksuttujen ainesten päälle, mutta lopputulosta voi kuitenkin pitää muuna kuin vain osiensa summana. Esimerkiksi, vaikka Avicenna hyväksyikin uusplatonilaisen emanationistisen kosmologian ja Aristoteleen myöhempien kommentaattorien tekemän synteesin hänen filosofiastaan ja uusplatonilaisista aineksista, hän kuitenkin hylkäsi uusplatonilaisen tietoteorian ja teorian sielun pre-eksistenssistä eli ennalta olemisesta. Hänen metafysiikkansa sai vaikutteita myös islamilaisesta laintulkinnasta ja Kalam-teologiasta.


title: Avicennalaisuus

text: Avicenna kehitti kontingenssin ja välttämättömyyden metafysiikkaa. Islamilaiset teologit olivat pyrkineet ensin mainitun kautta rationalisoimaan luomisajatusta; viimeksi mainittu taas liittyi aristoteeliseen filosofiaan ja luonnontieteeseen, jossa päämääränä oli ymmärtää miksi ja kuinka asiat ovat niin kuin ne ovat. Avicenna katsoi, että maailma on itsessään kontingentti mutta välttämätön syiden suhteen, mikä johtaa ajatukseen ensimmäisestä syystä tai ensimmäisestä liikkumattomasta liikuttajasta. Eräitä uusia keksintöjä olivat olemuksen ja olemassaolon (eksistenssin) erottaminen toisistaan, kosmologisen ja ontologisen todistuksen muotoilut, sekä ruumiittoman sielun individualiteettia koskevat ajatukset ja ns. ”leijuvan ihmisen” ajatuskoe, jotka lähenivät René Descartesin cogito-argumenttia.


title: Avicennalaisuus

text: Avicennalaisuudesta tuli 1100-luvulla islamilaisen filosofian johtava koulukunta, koska se pystyi menestyksekkäästi saattamaan yhteen aristotelisen ja uusplatonilaisen ajattelun sekä islamilaisen teologian, ja sen merkitys säilyi pitkään. Vaikka avicennalainen ajattelu sai kritiikkiä sellaisilta teologeilta kuten al-Ghazali, filosofeilta kuten Averroes ja sufilaisilta kuten Rumi ja Attar, Avicennan teokset levisivät nopeasti ja toimivat pitkään islamilaisen maailman filosofisen koulutuksen perusteoksina.


title: Avicennalaisuus

text: Myöhemmät islamilaiset filosofit, teologit ja mystikot, jotka pyrkivät saattamaan joko filosofian ja teologian (kuten Nasir al-Din Tusi), filosofian ja mystiikan (kuten Suhrawardi, illuminationistisen filosofian perustaja) tai filosofian, teologian ja mystiikan (kuten Mulla Sadra) harmoniaan, hyödynsivät avicennalaisia menetelmiä ja argumentteja. Nasir al-Din Tusi uudisti avicennalaisuutta 1200-luvulla, vaikkakin tämä avicennalaisuuden tulkinta perustuikin Suhrawardin ja Ibn Arabi ajatteluun, ja erosi Euroopassa tunnetusta rationalistisesta avicennalaisuudesta. Mulla Sadra loi 1500-luvulla uuden filosofisen järjestelmän nimeltä transsendentti teosofia. Se yhdisteli sufilaista metafysiikkaa ja Avicennan rationaalista aristoteelista ajattelua.


title: Avicennalaisuus

text: Avicennalaisuus levisi myös keskiajan eurooppalaiseen skolastiikkaan. Latinankielisessä filosofisessa kirjallisuudessa Avicennan teoksia kommentoitiin laajalti. Mielenkiintoa herättivät erityisesti sielun luonnetta koskevat ajatukset sekä olemus–olemassaolo-erottelu. Monista näkemyksistä väiteltiin paljon, ja osa joutui sensuurin kohteeksi.


title: Avicennalaisuus

text: Avicennan psykologian ja tietoteorian voidaan nähdä vaikuttaneen Willelmus Auvergnelaisen ja Albert Suuren ajatteluun. Vielä suurempi oli hänen metafysiikkansa vaikutus Tuomas Akvinolaiseen. Myöhemmin eurooppalaiseen ajatteluun vaikutti puolestaan averroismi.


title: Peripatos

text: Peripatos (, ”ympärikävely”) voi viitata seuraaviin:


title: Morten Ask

text: Morten Ask (s. 14. toukokuuta 1980 Oslo, Norja) on norjalainen jääkiekkoilija, joka pelaa laitahyökkääjänä Elitserienin HV71:ssä. Ask pelaa hyvää karvauspeliä eikä pelkää kovia otteita.


title: Morten Ask

text: Ask on Vålerengan kasvatti, mutta hän aloitti ammattilaisuransa Furuset Ishockey IF:n riveissä. Hän pelasi siellä ensimmäisen kautensa miesten peleissä 1997–1998. Norjan mestaruuden Ask on voittanut vuosina 1999, 2001 ja 2005. Sen jälkeen hän on pelannut Vålerenga IF:ssä, CHL:ssä ja ECHL:ssä.


title: Morten Ask

text: Useaan otteeseen Norjan maajoukkueessakin pelannut (seitsemät MM-kilpailut) Ask palasi kesken kauden 2004–2005 Pohjois-Amerikan reissultaan takaisin Vålerenga IF:ään perhesyistä. Seuraavan kauden hän pelasi jääkiekon SM-liigassa, SaiPan riveissä. Hän pääsi pelaamaan vasta joulun jälkeen, sillä hän loukkasi kätensä harjoituskaudella ja joutui toipumaan pitkään leikkauksesta. Hänen paikkaajakseen SaiPan hankki aiemminkin SM-liigassa pelanneen ruotsalaisen Peter Nylanderin. SM-liigassa Askille kertyi 23 pelissä tehot 2+2=4. Ask oli SM-liigan kaikkien aikojen ensimmäinen norjalaispelaaja.


title: Morten Ask

text: Ask pelasi SaiPan jälkeen kauden 2006–2007 Elitserien-joukkue Djurgårdens IF:ssä, jossa pelasi myös alkukaudella 2007–08. Hän siirtyi tuolloin kesken kauden DEL:ään ja EV Duisburgiin. Kaudeksi 2009–2010 Ask siirtyi Duisburgista saman liigan Nürnberg Ice Tigersiin. Ask loukkasi olkapäänsä helmikuussa 2010 ja oli yli vuoden sivussa peleistä. Hän palasi keväällä 2011, kun hän edusti Norjan pääsarjan Vålerengaa pudotuspeleissä. Seuraavan kauden alussa hän haki koesopimuksen kautta pelipaikkaa HC Sparta Prahasta, mutta palasi takaisin Norjaan ja Lørenskogiin. Ask pelasi Lørenskogissa kolme ottelua, kunnes hän sai polvivamman. Pian tämän jälkeen hänet vuokrattiin vuoden 2011 loppuun asti Elitserienin HV71:een, jossa hän palasi jälleen peleihin.


title: Outi Sané

text: Outi-Hannele Sané (o.s. Nieminen, s. 3. huhtikuuta 1971, Jämsänkoski) on suomalainen kanteleensoittaja ja kantelepedagogi. Sané on naimisissa senegalilaisen muusikon, Ismaila Sanén kanssa.


title: Outi Sané

text: Outi-Hannele Sané on soittanut Senfi-yhtyeessä vuodesta 1999 alkaen. Aikaisemmin hän soitti vuosina 1998-1999 Piirpauke-yhtyeessä.


title: Outi Sané

text: Sané on opettanut kanteletta yli 30 vuotta. Pääsuunnittelijana ja kouluttajana hän on ollut yhdessä Ismaila Sanén kanssa mm. Opekon monikulttuurisessa musiikinopettajien ”Yhteinen sävel 1-3” -koulutuksissa 2004–2006 sekä ”Elävä Afrikka” -koulutuksessa 2006.


title: Outi Sané

text: Hän on toiminut asiantuntijatehtävissä mm. Suomen musiikkineuvoston Monimuotoinen musiikki –hankkeessa.


title: Outi Sané

text: Sané on Kanteleliiton hallituksen jäsen vuodesta 2010.


title: Outi Sané

text: Outi ja Ismaila Sané saivat Kalevala Korun Kulttuurisäätiön tunnustuspalkinnon 2005 monikulttuurisen musiikin edistämisestä ja kehittämisestä.


title: Outi Sané

text:
Ismaila Sané: Ñamandu (2002, AZCD02-18, Outi Nieminen)
Piirpauke: Laula sinäkin (1998, ZENCD 2058, Outi Nieminen)
Piirpauke: Terra Nova - Muuttolinnut (1993, Zen Master ZENCD2037, Outi Nieminen)


title: Bessam Daassi

text: Bessam Daassi (s. 13. syyskuuta 1980) on tunisialainen uransa lopettanut jalkapalloilija. Hän pelasi hyökkääjän roolissa ja edusti urallaan vain kolmea seuraa.


title: Bessam Daassi

text: Daassi aloitti uransa Stade Tunisienin riveissä vuonna 2001 ja voitti joukkueen kanssa Tunisian liigacupin ja Arabian cup voittajien cupin vuonna 2002, sekä Tunisian cupin 2003. Sittemmin hän siirtyi CS Sfaxieniin, jossa Daassi ehti pelata neljä ottelua ennen siirtymistään sveitsiin FC Bulleen vuonna 2005.


title: Robert Sands Järnväg

text: Robert Sands Järnväg on suomalainen kapearaiteinen harrastusrautatie Alavetelissä. Rautatien raideleveys on 600 mm.


title: Robert Sands Järnväg

text: Radan omistaja hankki jo aikaisemmin omistukseensa lakkautetun ja puretun Ähtärin eläinpuiston rautatien kiskotuksen ja vaihteet. Vuonna 2008 kaupat tehtiin myös lopusta Ähtärin kalustosta.


title: Robert Sands Järnväg

text: Radalla on kaksi veturia: Valmet Move 1a, joka oli aikaisemmin VAPO Kurjennevan radalla (0-4-0dm, 1947) ja Diema DL 6/3 (0-4-0 dm, 1969), joka on entinen Komun radan veturi. Molemmissa vetureissa on höyryveturin näköinen lisäkuori. Marraskuussa 2009 omistaja kertoi Kurjennevan veturin siirtyneen odottamaan koneen korjausta ja Dieman olevan ykkösveturi.


title: Robert Sands Järnväg

text: Lisäksi varaveturina on toinen Move 1, entinen Kiikan tiilitehtaan veturi, johon on vaihdettu alkuperäisen tilalle Fordson Major -traktorin moottori, itse veturi on valmistunut numerolla 29 vuonna 1947.


title: Robert Sands Järnväg

text: Myös tämä veturi on korjauksen alaisena ja siitä on tarkoitus saada uusi ykköskone. Veturista puuttuu toistaiseksi kuljettajansuojus.


title: Robert Sands Järnväg

text: Rautatielle tuli heinäkuun 2014 alussa lisää yksi veturi, kun omistaja osti entisen Tankavaaran rautatien ykkösveturin. Veturi on höyryveturiksi naamioitu Move1.


title: Robert Sands Järnväg

text: Matkustajavaunuja on kolme neliakselista ja kaksi kaksiakselista. Lisäksi radalla on seitsemän kuuppavaunua, kolme kuuppavaunurunkoa ja kymmenen tavallista tavaravaunua.


title: Robert Sands Järnväg

text: Kiskotusta on toistaiseksi vain noin 500 metriä. Radalle hankittiin lisää kiskoja ja vaihteita vuonna 2012 kun Lahnuksen rautatie purettiin.


title: Robert Sands Järnväg

text: Radan jatkorakentaminen on marraskuussa 2018 edelleen käynnissä; siitä tiedotetaan säännöllisesti Resiina -lehdessä.


title: Old school hip hop

text: Old school hip hopilla tarkoitetaan aikaisinta hip hop -musiikkia (vuosilta 1979–1984), jolloin kyseisen tyylilajin pioneerit kuten Grandmaster Flash, Afrika Bambaataa ja Sugarhill Gang loivat hip hopin perustan. Rap-musiikki syntyi, kun ￼￼MC:t alkoivat räppäämään soul- ja funk-kappaleiden päälle. Ensimmäisenä hip hopia tehneenä DJ:nä pidetään jamaikalaissyntyistä DJ Kool Herciä.


title: Kuparivuoren tunneli

text: Kuparivuoren tunneli on maantietunneli seututiellä 189 Naantalissa. Tunneli valmistui vuonna 1989 Naantalinsalmen ylittävän, vuonna 1986 käyttöön otetun Naantalinsalmen sillan päähän. Tunnelin pituus on 320 metriä, ja se oli valmistuessaan manner-Suomen ensimmäinen maantietunneli. Rakennustyöt kestivät vuodesta 1985 vuoteen 1988.


title: Kuparivuoren tunneli

text: Suomen ensimmäinen maantietunneli on Godbyn kylässä Finströmissä Ahvenanmaalla oleva 51-metrinen Färjsundin tunneli, joka on valmistunut vuonna 1980.


title: Eetu Qvist

text: Eetu Qvist (s. 10. kesäkuuta 1983 Kuopio) on suomalainen jääkiekkoilija. Qvist on pelannut SM-liigaa KalPassa ja SaiPassa 210 ottelua tehoin 16+38=54. Kaudeksi 2007–2008 Qvist siirtyi Ruotsin Allsvenskaniin. IK Oskarshamnin urheilupäällikkö Dag Larsson kommentoi siirtoa seuraavasti: "– Olemme kuulleet paljon hyvää Eetusta ja siitä, että hänen pelityylinsä sopii paremmin Ruotsiin kuin Suomeen". Qvist olikin heti ensimmäisellä kaudellaan seuransa toiseksi paras pistemies keräten tehot 9+30=39 40 ottelussa. Qvist pelasi myös kaudella 2008–2009 IK Orskarshamissa. Kauden 2009–2010 hän kiekkoili niin ikään Allsvenskanissa pelaavassa IF Björklövenissä ja kaudeksi 2010–2011 hän siirtyi saman sarjan Bofors IK:hon. Qvist pelasi Boforsissa kaksi kautta ja jatkoi sieltä Ruotsin I-divisioonan IF Sundsvalliin.


title: Süderhöft

text: Süderhöft () on kunta Saksassa Schleswig-Holsteinin osavaltion Nordfrieslandin piirikunnassa. Kunta kuuluu Nordsee-Treenen Amtiin. Asukkaita Süderhöftissä oli 31. joulukuuta 2007 19 ja väestötiheys oli 7 as./km². Kunnan pinta-ala on 2,6 km². Süderhöftin pormestari on Thomas Meier.


title: Süderhöft

text: Süderhöft on Nordsee-Treenen kunnista pienin, ja se sijaitsee noin yhdeksän kilometriä itään Friedrichstadtista Stapelholmin Amtin rajalla. Kunta kuuluu Schwabstedtin seurakuntaan.


title: Süderhöft

text: Süderhöftin lapset käyvät linja-autolla päiväkodissa tai peruskoulussa () läheisessä Schwabstedtissä. Vanhemmat lapset käyvät Weiterführende Schulessa Husumissa tai Friedrichstadtissa.


title: Seinäjoen lyseo

text: Seinäjoen lyseo aloitti toimintansa marraskuussa 1944, kun yliopistoon johtava valtion oppikoulu Sortavalan lyseo siirrettiin valtioneuvoston päätöksellä Sortavalasta Seinäjoelle. Peruskoulu-uudistuksen siirtymävaiheessa lyseo muuttui vuonna 1971 Marttilan yhteislyseoksi, ja sen toiminta yliopistoon johtavana opinahjona päättyi vuonna 1975. Rakennuksessa aloitti tuolloin Marttilan yläaste.


title: Seinäjoen lyseo

text: Sortavalasta Seinäjoelle siirtyivät muun muassa lyseon silloinen rehtori, filosofian tohtori Uuno Karttunen sekä fil.maist. Aulis Lietoila (ent. Lundelin), joka toimi lyseon rehtorina vuosina 1945–1967. Lyseon viimeisinä vuosina rehtorina toimi teologian kandidaatti, sittemmin rovastin arvon saanut Paavo Koivusalo. Koulun muututtua Marttilan yläasteeksi vuonna 1975 Koivusalo jatkoi sen rehtorina. Hänen jälkeensä rentorina toimi Juhani Koivisto.


title: Seinäjoen lyseo

text: Lyseolle valmistui vuonna 1957 uudisrakennus, joka sijaitsee aivan kaupungin maineikkaan Aalto-keskuksen vieressä. Kyseisessä rakennuksessa sijaitsee nykyisin yläkoulu (aikaisemmin Marttilan yläaste), jonka nimi on kaupungin päätöksellä muutettu Seinäjoen lyseoksi.


title: Seinäjoen lyseo

text: Seinäjoen lyseo -yläkoulu sijaitsee Seinäjoen kaupungin sydämessä, ja siellä opiskelee noin 600 yläkoululaista. Koulurakennus on peruskorjattu vuonna 2008. Koulun rehtori on Kaisa Isotalo.


title: Achim Hill

text: Achim Hill (1. huhtikuuta 1935 Köpenick – 4. elokuuta 2015) oli saksalainen, Saksan yhdistynyttä joukkuetta ja Itä-Saksaa edustanut soutaja. Hän saavutti 1960-luvulla kaksi olympiamitalia.


title: Achim Hill

text: Hill saavutti Rooman 1960 kesäolympialaisten yksikkösoudussa hopeaa. Hän hävisi Neuvostoliiton Vjatšeslav Ivanoville runsaat kuusi sekuntia. Neljä vuotta myöhemmin Tokion olympialaisissa hän sai toistamiseen hopeaa, kun jälleen Ivanov kiri lopussa hänen ohitseen ja voitti vajaan neljän sekunnin erolla. Méxicon 1968 olympialaisissa Hill sijoittui viidenneksi.


title: Achim Hill

text: Hill voitti yksikkösoudun Euroopan mestaruuden vuonna 1967.


title: Teodor Kocerka

text: Teodor Kocerka (6. elokuuta 1927 – 25. syyskuuta 1999) oli puolalainen soutaja. Hän saavutti yksikkösoudussa kaksi olympiamitalia.


title: Teodor Kocerka

text: Teodor Kocerka saavutti Helsingin 1952 kesäolympialaisten yksikkösoudussa pronssia edellään Neuvostoliiton Juri Tjukalov ja Australian Mervyn Wood. Neljä vuotta myöhemmin Melbournen olympialaisissa hän sijoittui neljänneksi. Rooman 1960 olympialaisissa hän saavutti toisen olympiapronssinsa hävittyään Neuvostoliiton Vjatšeslav Ivanoville ja Itä-Saksan Achim Hillille.


title: Teodor Kocerka

text: Yksikkösoudun Euroopan mestaruuden Kocerka voitti vuonna 1955. Lisäksi hän sai EM-hopeaa vuosina 1953 ja 1954 sekä EM-pronssia vuosina 1956 ja 1959.


title: Adolf Kalsta

text: Adolf Edmund Grönberg myöh. Kalsta (2. huhtikuuta 1885 Joensuu - 21. elokuuta 1968) oli suomalainen jääkäriluutnantti ja asemapäällikkö. Hänen vanhempansa olivat rakennusmestari Bror Gustaf Adolf Grönberg ja Ida Sofia Skutnabb. Hänet vihittiin avioliittoon vuonna 1923 Ilmi Katrina Lenkkerin kanssa ja hänen kuoltua vuonna 1927 toisen kerran vuonna 1935 Aina Terttu Maria Tiaisen kanssa, joka hänkin kuoli vuonna 1937.


title: Adolf Kalsta

text: Grönberg kävi viisi luokkaa Joensuun klassillisesta lyseota ja teki vuonna 1928 opintomatkan Saksaan.


title: Adolf Kalsta

text: Grönberg työskenteli vuodesta 1903 virkamiehenä valtionrautateillä ja toimi jääkäriliikkeen värvääjänä Nurmeksessa ja sen ympäristössä ennen kuin liittyi itse vapaaehtoisena Saksassa sotilaskoulutusta antavaan jääkäripataljoona 27:n täydennysjoukkoon 9. huhtikuuta 1916, josta hänet siirrettiin 5. joulukuuta 1916 alkaen pataljoonan 1. komppaniaan. Hänet siirrettiin 53 muun miehen kera 2. lokakuuta 1917 perustettuun pataljoonan tiedonanto-osastoon. Hän otti osaa taisteluihin ensimmäisessä maailmansodassa Saksan itärintamalla Riianlahdella ja Aa-joella. Hän suoritti rintamapalveluksensa jälkeen Libaussa vuonna 1917 pidetyn radiokurssin. Libausta hän joutui hänellä todetun keuhkotaudin takia sairaalahoitoon ja siksi ei päässyt lähtemään muun lääkärijoukon mukana helmikuussa Suomeen vaan jäi Saksaan lääkärihoitoon.


title: Adolf Kalsta

text: Grönberg palasi takaisin Suomeen sisällissodan jälkeen 12. kesäkuuta 1918 ja astui Suojeluskuntajärjestön palvelukseen ja hänet sijoitettiin paikallispäälliköksi Nurmeksen suojeluskuntaan, missä hän palveli 30. syyskuuta 1919 saakka, jolloin erosi suojeluskunnasta ja astui Valtion rautateiden palvelukseen kirjuriksi Hämeenlinnan asemalle. Vuonna 1920 hänet nimitettiin Mesterjärven asemapäälliköksi (hän vaihtoi nimensä Kalstaksi vuonna 1927) ja vuonna 1929 Nurmeksen asemapäälliköksi sekä vuonna 1935 Sortavalan asemapäälliköksi.


title: Adolf Kalsta

text: Kalsta toimi Nurmeksen kauppalan valtuuston jäsenenä vuosina 1931–1935 ja terveydenhoitolautakunnan puheenjohtajana vuosina 1931–1935 sekä oli monissa muissa kunnallisissa luottamustoimissa Nurmeksessa.


title: Adolf Kalsta

text: Kalsta osallistui talvisotaan asemapäällikkönä Sortavalassa ja jäi Valtion rautateiltä eläkkeelle välirauhan aikana. Jatkosodan puhjettua hänet komennettiin paikallispäälliköksi Jääkäri suojeluskuntaan ja sen jälkeen väestönsuojelu tehtäviin. Hänet haudattiin Joensuuhun.


title: Paul Grégoire

text: Paul Grégoire OC (24. lokakuuta 1911 – 30. lokakuuta 1993) oli kanadalainen katolinen kirkonmies. Hän sai vihkimyksensä papiksi 22. toukokuuta 1937 ja piispaksi 27. joulukuuta 1961. Hän oli kardinaali vuodesta 1988, muttei ennättänyt osallistua konklaaveihin.


title: Paul Grégoire

text: Hän toimi vuosina 1968–1990 Montréalin arkkipiispana. Edeltäjä oli Paul-Émile Léger ja seuraaja Jean-Claude Turcotte.


title: Apollonia

text: Apollonia () tai Apollonía () voi viitata seuraaviin:


title: Jean-Claude Turcotte

text: Jean-Claude Turcotte OC (26. kesäkuuta 1936 Montréal – 8. huhtikuuta 2015) oli kanadalainen katolinen kirkonmies. Hänet vihittiin papiksi 24. toukokuuta 1959 ja piispaksi 29. kesäkuuta 1982. Hänestä tuli vuonna 1994 yksi kardinaaleista. Siten hän osallistui vuonna 2005 uuden paavin valinneeseen konklaaviin.


title: Jean-Claude Turcotte

text: Turcotte toimi vuodesta 1982 Suasin titulaaripiispana ja Montréalin apulaispiispana. Vuonna 1990 hän nousi Montréalin arkkipiispaksi Paul Grégoiren seuraajana.


title: Edith Wharton

text: Edith Newbold Wharton (o.s. Jones, 24. tammikuuta 1862 New York City, New York - 11. elokuuta 1937 Saint-Brice-sous-Forêt, Ranska) oli yhdysvaltalainen kirjailija. Hän sai Pulitzer-palkinnon vuonna 1921 romaanillaan "Viattomuuden aika" ("Age of Innocence", 1920). Hänen tunnetuin teoksensa on "Säätynsä uhri" ("House of Mirth", 1905).


title: Edith Wharton

text: Jones syntyi 24. tammikuuta 1862 New Yorkissa hienostoperheeseen. Perheen viettäessä paljon aikaa Euroopassa tyttärellä oli kotiopettaja. Ajan tapojen mukaisesti perheen yhteiskuntaluokassa ei arvostettu taiteellisia tai älyllisiä pyrkimyksiä eikä koulutusta pidetty tarpeellisena, vaan naisen tehtävä oli löytää sopiva aviomies omasta yhteiskuntaluokastaan ja hoitaa sen jälkeen kotia ja lapsia. Wharton hylkäsi nämä arvot jo nuorena ja vietti mieluummin aikaa isänsä kirjastossa.


title: Edith Wharton

text: Vuonna 1885 Wharton meni naimisiin itseään 13 vuotta vanhemman bostonilaisen Edward Whartonin kanssa. He asuivat yhdessä 28 vuotta, mutta avioliitto ei ollut onnellinen. Edith haki eroa vuonna 1913 miehensä aviorikoksen vuoksi.


title: Edith Wharton

text: Vuonna 1911 Wharton muutti erilleen miehestään ja asettui asumaan Ranskaan, jossa hän vietti loppuelämänsä. Ensimmäisen maailmansodan aikana hän järjesti hätäapua pakolaisille ja orvoille ja oli mukana toimikunnissa ja järjestöissä, jotka pyrkivät korjaamaan sodan tuhoja. Hän kirjoitti laajasti matkoistaan eturintamalle, ja näitä raportteja julkaistiin vuonna 1915. Ranskan hallitus myönsi hänelle Ranskan Kunnialegioonan kunniamerkin tunnustuksena rohkeudesta ja työstä ranskalaisten hyväksi.


title: Edith Wharton

text: Whartonin ystäväpiiriin kuului aikakauden älymystöä, kuten Egerton Winthrop, Paul Bourget ja Walter Berry.


title: Edith Wharton

text: Wharton alkoi kirjoittaa jo nuorena, ja hän oli 16-vuotias, kun kaksi hänen runoaan julkaistiin "Atlantic Monthly" -lehdessä. Hänen runojaan julkaistiin myöhemmin myös "Scribner's", "Harper's" ja "Century" -lehdissä. Wharton alkoi kuitenkin keskittyä kirjoittamiseen enemmän vasta 1890-luvun lopulla. Useat hänen teoksistaan kuvailevat aikansa joutilasta amerikkalaista yläluokkaa ja sen psykologiaa ja moraalia.


title: Edith Wharton

text: Wharton sai Pulitzer-palkinnon vuonna romaanista "Viattomuuden aika" (1920). Hän oli ensimmäinen nainen, jolle palkinto myönnettiin.


title: Edith Wharton

text: Vuonna 1924 Yhdysvaltain taide- ja kirjallisuusakatemia myönsi Whartonille kultaisen mitalin. Wharton oli ensimmäinen nainen, jolle palkinto myönnettiin.


title: Edith Wharton

text: Whartonin omaelämäkerta "A Backward Glance" ilmestyi vuonna 1934.


title: Edith Wharton

text: Whartonin tuntematon näytelmä "The Shadow of a Doubt" vuodelta 1901 löytyi vuonna 2017 texasilaisen yliopiston arkistosta.


title: Edith Wharton

text: "Säätynsä uhri" (engl. "House of Mirth", 1905) kertoo kauniista, mutta epäonnisesta Lily Bartista. Hänet on opetettu yläluokkaiseksi vaimoksi, mutta hän ei kykene myymään itseään kuin kauppatavaraa.


title: Edith Wharton

text: Tässä kirjassa tulevat esiin Whartonin keskeiset tapahtumapaikat, juonet ja teemat: New Yorkin vanha yläluokka ristiriitatilanteessa uusrikkaiden kanssa sekä hahmojen turha kamppailu heitä suurempien sosiaalisten voimien ja heitä moraalittomampien hahmojen vangitsemana.


title: Apollonia (Illyria)

text: Apollonia () oli antiikin aikainen kaupunki Illyriassa, nykyisen Albanian alueella lähellä Fierin kaupunkia. Se sijaitsi Aous-joen vieressä lähellä Pojanin kylää. Kreikkalaiset ja korinttilaiset perustivat Apollonian 500-600-luvulla eaa. ja sitä kutsuttiin aiemmin nimellä "Gylakeia", perustajansa Gylaksin mukaan. Myöhemmin nimi vaihdettiin Apolloniaksi Apollon-jumalan kunniaksi. Apolloniasta tuli sittemmin tärkeä kaupunki ja se mainitaan esimerkiksi Julius Caesarin ja Pompeiuksen välisessä sisällissodassa 40-luvulla eaa.


title: M/S Borden

text: M/S Borden () oli vuonna 1977 A/S Fredrikstad Mekaniska Verkstedin telakalla Fredrikstadissa, Norjassa, rakennettu ro-ro-rahtilaiva.


title: M/S Borden

text: Kuollutta painoa "Bordenilla" oli 6 615 tonnia ja jääluokitus oli 1A eli alus pystyi useimmissa jääolosuhteissa kulkemaan yksin.


title: M/S Borden

text: Bordenin sisaralukset olivat M/S Ella J ja M/S Maria G.


title: M/S Borden

text: 20. elokuuta 1975 suomalainen Höyrylaiva Oy Bore/ Ångfartygs Ab Bore tilasi aluksen. 15. helmikuuta 1977 Oy Seabulk Line Ab (Höyrylaiva Oy Bore/ Ångfartygs Ab Bore) osti aluksen. Huhtikuussa laiva laskettiin vesille. 27. kesäkuuta 1977 alus luovutettiin Oy Seabulk Line Ab:lle, joka rekisteröi aluksen Suomen lipun alle nimellä "Bore Sky". Kotisatamaksi tuli Turku. Luovutuksen jälkeen Bore Sky aikarahdattiin eli vuokrattiin Höyrylaiva Oy Bore/ Ångfartygs Ab Boren Turun ja Harwichin väliseen liikenteeseen. Heinäkuusta joulukuuhun 1977 alus oli aikarahdattuna Maritime Transport Overseas GMBH:lle. Tammikuusta 1978 heinäkuuhun alus liikennöi reitillä Turku–Harwich–Helsingborg–Turku. Elokuussa alus liikennöi reitillä Helsinki–Kotka–Göteborg–Halmstad–Helsingborg–Helsinki. Syyskuusta huhtikuuhun 1980 Bore Sky kulki linjalla Turku–Harwich–Helsingborg–Turku. Toukokuusta heinäkuuhun 1980 alus liikennöi reitillä Turku–Helsingborg–Harwich–Cuxhaven–Turku. Elokuusta tammikuuhun 1981 alus liikennöi reitillä Turku–Helsingborg–Felixstowe–Helsingborg–Turku. Helmikuusta toukokuuhun laiva liikennöi linjalla Suomi–Velsen / Terneuzen–Calais–Rouen–Suomi. Kesäkuusta joulukuuhun Bore Sky kulki reitillä Turku–Helsingborg–Felixstowe–Helsingborg–Turku. Tammikuusta marraskuuhun 1982 alus liikennöi reitillä Turku–Cuxhaven–Harwich–Cuxhaven–Turku. Joulukuusta 1982 maaliskuuhun 1983 alus liikennöi reitillä Hamina–Terneuzen–Calais–Hamina.


title: M/S Borden

text: 6. tammikuuta 1983 Finska Företagsfinans Ab osti Bore Skyn ja aikarahtasi sen Oy Bore Line Ab:n liikenteeseen. Huhtikuusta toukokuuhun alus liikennöi reitillä Hamina–Terneuzen–Calais–Rouen–Södertälje–Hamina. Kesäkuusta 1983 tammikuuhun 1984 alus liikennöi reitillä Hamina–Terneuzen–Calais–Hamina. 24. elokuuta 1983 alus törmäsi yhteen M/S Dorchin kanssa lähellä Alankomaiden Vlissingeniä. Helmikuusta 1984 joulukuuhun Bore Sky kulki linjalla Hamina–Terneuzen–Calais–Rouen–Södertälje–Hamina. Tammikuusta 1985 helmikuuhun alus liikennöi linjalla Kotka–Terneuzen–Calais–Chatham–Kotka. Maaliskuusta 1985 syyskuuhun 1986 alus liikennöi reitillä Helsinki–Kotka–Terneuzen–Calais–Chatham–Cuxhaven–Helsinki. Lokakuusta joulukuuhun alus kulki linjalla Helsinki–Kotka–Hampuri–Terneuzen–Chatham–Cuxhaven–Helsinki–Kotka–Terneuzen–Calais–Chatham–Cuxhaven–Helsinki. Tammikuusta 1987 tammikuuhun 1988 Bore Sky liikennöi linjalla Helsinki–Kotka–Hampuri–Terneuzen–Chatham–Hampuri–Helsinki. Helmikuusta joulukuuhun 1988 alus liikennöi reitillä Helsinki–Kotka–Terneuzen–Evith–Chatham–Hampuri–Helsinki. Tammikuusta 1989 kevääseen 1990 saakka laiva kulki reitillä Turku–Cuxhaven–Harwich–Cuxhaven–Turku. Keväästä 1990 kevääseen 1991 alus liikennöi reitillä Helsinki–Kotka–Helsingborg–Drammen–Göteborg–Hanko–Helsinki.


title: M/S Borden

text: Bore Linesin rahtauksen päätyttyä 8. tammikuuta 1991 alus sai nimen "Blue Sky". 12. tammikuuta ja 14. tammikuuta välisen ajan alus oli aikarahdattuna Tor Linen liikenteeseen. 13. toukokuuta ja 8. kesäkuuta välisen ajan Blue Sky oli aikarahdattuna North Sea Ferries B.V:n Zeebruggen ja Middlesbroughin väliseen liikenteeseen. Syksyllä alus siirtyi jälleen Bore Linesin liikenteeseen ja reitille Turku–Kiel–Göteborg–Kiel–Hanko. 3. helmikuuta 1992 suomalainen Rederi Ab Engship osti aluksen 5,8 miljoonalla Yhdysvaltain dollarilla. Uusi omistaja antoi alukselle nimen "Borden". Tämän jälkeen alus aikarahdattiin suomalaisen Transfennican liikenteeseen reitille Lyypekki–Södertälje–Rauma. Tammikuussa 1993 alus aikarahdattiin Finncarriersin liikenteeseen. Maaliskuussa 1993 Borden aikarahdattiin yhdeksäksi kuukaudeksi Argomanin liikenteeseen. Helmikuussa 1994 laiva aikarahdattiin 12 kuukaudeksi Transfennican Suomen ja Manner-Euroopan/Britannian väliseen liikenteeseen. 18. kesäkuuta ja 7. syyskuuta 1994 välisen ajan alus oli aikarahdattuna SeaWind Linen Tukholman ja Turun väliseen liikenteeseen. Syyskuussa alus aikarahdattiin jälleen Transfennican liikenteeseen linjalle Lyypekki–Södertälje–Rauma. Heinäkuussa 1995 Borden aikarahdattiin Transfennican Suomen ja Manner-Euroopan/Britannian väliseen liikenteeseen 24 kuukaudeksi. Tammikuussa 1998 alus siirtyi linjalle Hanko–Travemünde–Lyypekki–Halmstad–Lyypekki–Södertälje–Hanko. 5. tammikuuta 2000 laiva aikarahdattiin Finnlinesin Rauman ja Blythin väliseen liikenteeseen. 13. tammikuuta 2000 alus siirtyi reitille Turku–Hanko–Travemünde. Jälleen 29. toukokuuta ja 23. joulukuuta 2001 väliseksi ajaksi Borden aikarahdattiin SeaWind Linen Tukholman ja Turun väliseen liikenteeseen.


title: M/S Borden

text: 11. tammikuuta 2002 laiva aikarahdattiin vuodeksi ArgoGoodin liikenteeseen linjalle Helsinki–Cuxhaven–Hull–Cuxhaven–Hanko–Helsinki. Rahtaus päättyi kuitenkin etuajassa ArgoGoodin mentyä konkurssiin. Tämän jälkeen alus meni muutaman lyhyen rahtausjakson jälkeen Turkuun ja jäi sinne käyttämättömänä. Kesäkuussa 2002 Borden aikarahdattiin Finnlinesin liikenteeseen linjalle Helsinki–Hanko–Hamina–Bilbao–Antwerpen–Hamina.


title: M/S Borden

text: 31. elokuuta laiva aikarahdattiin CETAMin eli Compagnie Européenne de Transport d'Automobiles de Merin liikenteeseen. Alus sai myös uuden nimen: "Cetam Victoriae". 4. syyskuuta 2004 rahtaus päättyi ja alus sai jälleen nimen "Borden". Tämän jälkeen alus aikarahdattiin United European Car Carriersin (UECC) liikenteeseen. Vuonna 2005 aluksen pääkoneina olleet neljä MWM TBD501-8 -dieselkonetta vaihdettiin nykyisiin kahteen Wärtsilä 12V32 LND -dieselkoneeseen. Saman vuoden aikana alus siirtyi linjalle Zeebrugge–Southampton–Santander–Pasajes. Tammikuusta maaliskuuhun 2006 Borden oli käyttämättömänä Naantalissa. 15. tammikuuta 2007 alus rekisteröitiin Rettig Group, Boren omistukseen.


title: M/S Borden

text: Toukokuussa 2008 alus aikarahdattiin Mann Linesin liikenteeseen.


title: M/S Borden

text: Tammikuun lopusta 2011 alus liikennöi reitillä Helsinki–Oxelösund, oltuaan ennen sitä toimettomana Turussa syksystä 2010. Liikenne loppui elokuussa.


title: M/S Borden

text: Syyskuussa 2011 laiva myytiin yhtiölle Athlos Navigation Co Ltd (Salamis Lines), kotisatamana Kyproksen Limassol. Nimeksi vaihdettiin Athlos. Seuraavan vuoden joulukuussa se myytiin Turkkiin hävitettäväksi. Kotisatamaksi tuli Sierra Leonen Freetown. Laivan viimeinen matka oli 19–22.12.2012 Turkin Aliagaan.


title: The Seventh Sign

text: The Seventh Sign on Yngwie Malmsteenin vuonna 1994 julkaistu studioalbumi.Kaikkien kappaleiden sävellys ja sanoitus: Yngwie Malmsteen, ellei toisin mainita


title: Gabriella Montez

text: Gabriella Montez on yksi High school musical -elokuvien päähenkilöistä. Gabriellaa esittää näyttelijä-laulaja Vanessa Hudgens.


title: Gabriella Montez

text: Gabriella Montez saapuu East Highin uudeksi oppilaaksi. Hän tutustuu koulun koripallojoukkueen kapteeniin Troy Boltoniin (Zac Efron), jonka kanssa hän osallistuu koulun musikaalin koelauluihin. Myöhemmin Gabriellan ja Troyn suhde syvenee. He viettävät yhden kesän golfklubilla, jolla he molemmat työskentelevät. Pian molempien tulevaisuuden suunnitelmat pakottavat Gabriellan valitsemaan Troyn ja opiskelun välillä. Hän lähtee opiskelemaan muualle, mikä on Troylle pettymys. Troy lähtikin Gabriellan perään ja sai opiskelupaikan läheltä häntä, minkä jälkeen heidän suhteensa alkoi taas kukoistaa.


title: Gabriella Montez

text:
Gabriella on luonteeltaan ystävällinen ja määrätietoinen. Hän on hyvä motivoimaan toisia: hän suostutteli koko luokan mukaan kevätmusikaaliin.
Kevään musikaali on tärkeä Troylle ja Gabriellalle. Sharpay Evans yrittää erottaa Troyn ja Gabriellan. Hän päättää siirtää kymmenottelun ja koripallo-ottelun samalle päivälle koe-esiintymisen kanssa. Kuitenkin he onnistuvat pääsemään musikaaliin. East High voittaa mestaruuden.


title: Mohamed Selliti

text: Mohamed Selliti (, s. 28. maaliskuuta 1981 Teboursouk) on tunisialainen jalkapalloilija. Hyökkääjänä pelaava Selliti edustaa Tunsian pääsarjassa Stade Tunisienia.


title: Mohamed Selliti

text: Sellitin ura ammattilaisena alkoi kaudella 2001–2002 Olympique de Béjan riveissä, jossa hän vietti yhden kauden siirtyen kaudeksi 2002–2003 Stade Tunisieniin. Kausi meni vakuuttavasti, kun Selliti voitti Tunisian liigan maalikuninkuuden 12 maalilla ja auttoi joukkuettaan voittamaan Tunisian cupin samalla kaudella. Hän kuitenkin päätti menestyksestä huolimatta siirtyä isompaan seuraan Club Africainiin, jossa Sellitin ura ei kuitenkaan saanut uutta nousua ja hän onnistui maalinteossa vain neljä kertaa kahden kauden aikana. Heikoista esityksistä huolimatta Selliti sai mahdollisuuden edustaa ES Sahelia, jossa hänen uransa kuitenkin meni rikkonaiseksi loukkaantumisten merkeissä. Siitä huolimatta Selliti juhli joukkueen mukana Tunisian mestaruutta ja Afrikan Mestarien liigan voittoa. Vuonna 2007 Selliti päätti siirtyä takaisin Stade Tunisieniin, jossa ensimmäisellä kaudellaan hän onnistui tekemään kolme maalia.


title: Mohamed Selliti

text: Kolmen vietetyn kauden päätteeksi Selliti siirtyi ensimmäistä kertaa pelaamaan kotimaansa ulkopuolelle Egyptiin Ismailiin. Yhden kauden päätteeksi Selliti palasi takaisin Stade Tunisieniin kaudella 2010-2011.


title: Mohamed Selliti

text: Tunisian maajoukkueessa Selliti pelasi ensi kerran 21. elokuuta 2002 Ranskaa vastaan pelatussa ystävyysottelussa. Hän pelasi ottelun viimeiset 18 minuuttia. Yhteensä Selliti on pelannut 13 maaottelua.


title: Saint-Lager-Bressac

text: Saint-Lager-Bressac on kunta Ardèchen departementissa Ranskassa. Siellä on arviolta 902 asukasta (vuonna 2013) ja sen pinta-ala on 15,37 neliökilometriä.


title: Lentävien tikarien talo

text: Lentävien tikarien talo (, pinyin: "Shí miàn mái fú") on vuonna 2004 ilmestynyt Zhang Yimoun ohjaama kiinalainen romanttinen toiminta-/wuxiaelokuva. Elokuva poikkeaa useista wuxia-genren elokuvista tarinallaan, joka on huomattavasti romanttisempi kuin useimmat tyylilajin elokuvista.


title: Lentävien tikarien talo

text: Elokuva sijoittuu Tang-dynastian aikaan, jolloin hallitus taistelee kapinallisia sotajoukkoja vastaan. Sotapäällikkö Jin (Takeshi Kaneshiro) pelastaa sokean kapinallisen Mein (Zhang Ziyi) toivoen saavansa tästä saattajan Lentävien tikarien talo -nimisen kapinallisjoukon luo. Matkan aikana he kuitenkin rakastuvat.


title: Lentävien tikarien talo

text: "Lentävien tikarien talo" on saanut erinomaisen vastaanoton ja keräsi lukuisia ehdokkuuksia ja palkintoja kansainvälisiltä elokuvajuhlilta. Elokuvaaja Zhao Xiaoding sai kolme palkintoa parhaasta kuvauksesta ja neljä ehdokkuutta, muun muassa BAFTA- ja Oscar-ehdokkuuden. Ohjaaja Zhang Yimou palkittiin kahdesti ja hän sai juhlilta viisi ehdokkuutta. Kaikkiaan elokuva palkittiin 16 kertaa ja oli ehdolla 36 kertaa.


title: Agrianit

text: Agrianit () olivat antiikin paionialainen heimo, joka asutti pääasiassa Traakiaa ja Makedonian valtakuntaa. Agrianit taistelivat Aleksanteri Suuren armeijassa kevyenä jalkaväkenä ("peltast"), kantaen aseinaan keihäitä, mutta ei suurempia suojavarusteita. Aleksanteri käytti agrianeja usein ja he osoittautuivatkin erinomaisiksi taistelijoiksi vuoristoisissa maastoissa, missä falangin oli mahdotonta liikkua. Agrianeja sijoitettiin myös hypaspistien ja toveriratsuväen joukkoon armeijan oikealla siivellä.


title: Agrianit

text: Agrianit palvelivat Makedonian armeijoissa myös Aleksanteri Suuren kuoleman jälkeen. He osallituivat muun muassa kolmanteen makedonialaissotaan (171-168 eaa.), jossa heidän lukumääränsä oli noin 3 000.


title: Jamel Zabi

text: Jamel Zabi (s. 19. kesäkuuta 1975) on tunisialainen entinen jalkapalloilija. Hyökkääjänä pelannut Zabi lopetti uransa CA Bizertinin paidassa voitettuaan Tunisian liigacupin vuonna 2004.


title: Eurypylos

text: Eurypylos () oli kreikkalaisessa mytologiassa useamman mieshahmon nimi.


title: Eurypylos

text: Eurypulos, Telefoksen ja Astyokhen poika, jonka hänen äitinsä lahjoi kultaisella viiniköynnöksellä taistelemaan Troijan puolella myysialaisten johtajana. Hän taisteli urhoollisesti ja surmasi Makhaonin ja Nireuksen ennen kuin Neoptolemos tappoi hänet.


title: Eurypylos

text: Eurypulos, Thestioksen poika, osallistui Kalydonin metsäkarjun metsästykseen. Tapahtuman aikana hän loukkasi Atalantea, jonka vuoksi Meleagros surmasi hänet.


title: Eurypylos

text: Eurypulos, Thessalian kuningas ja Euaimonin ja Eurythemiin poika, joka aikanaan Helenan kosijana antamansa valan perusteella johti soturinsa 40 aluksella Troijan sotaan.


title: Eurypylos

text: Eurypulos taisteli sodassa urhoollisesti ollen yksi kreikkalaisten suurimpia sankareita. Hän oli myös yksi niistä, jotka olisivat hyväksyneet Hektorin haasteen kaksintaisteluun, mutta arpa ei ratkennut hänen hyväkseen. Hän meni auttamaan Aiasta, Oileuksen poikaa, kun tämä oli haavoittunut ja väsynyt taistelemisesta. Tämän aikana hän kuitenkin haavoittui itse Pariin nuolesta. Kun Patroklos huolehti Eurypuloon haavasta, tämä vakuutti Patrokloksen osallistumaan taisteluun siitäkin tapauksessa, että Akhilleus ei itse haluaisi osallistua. Eurypulos mainitaan myös yhtenä Troijan puuhevoseen piiloutuneista miehistä.


title: Eurypylos

text: Sodan jälkeen Eurypulos sai saaliikseen arkun, jonka Aineias oli hylännyt paetessaan Troijasta. Kassandra oli kuitenkin asettanut arkun päälle kirouksen, joka kohtaisi sitä kreikkalaista, joka arkun avaisi. Arkun sisällä oli Dionysoksen kuva, jonka Hefaistos oli takonut ja jonka Zeus oli antanut troijalaisille. Kun Eurypulos avasi arkun, tuli hän hulluksi. Hetkellisen täysjärkisyyden aikana hän kysyi neuvoa Delfoin oraakkelilta, joka neuvoi häntä etsimään ihmisiä, jotka tekisivät epätavallisen uhrauksen, ja asettumaan samaan paikkaan asumaan. Lopulta hän saapui Patraalle, jossa ihmiset olivat uhraamassa nuorukaista ja neitoa Artemiille hyvitääkseen Komaithon ja Melanippoksen tekemän temppelin häpäisyn. Kaupungin ihmiset tunnistivat Eurypuloksen johtajaksi, jonka oraakkeli oli heille kertonut tulevan, ja tekivät hänet kuninkaakseen. Tämän jälkeen Eurypulos sai järkensä takaisin, eikä kaupungissa tarvinnut enää uhrata ihmisiä Artemiille.


title: Eurypylos

text: Eurypulos, Poseidonin ja Astypalaian poika, oli Kosin saarten kuningas ja Khalkiopen isä. Hänet surmasi Herakles, joka palatessaan Troijasta nousi pimeällä maihin Kosissa, ja paikalliset asukkaat luultua häntä merirosvoksi hyökkäsivät hänen kimppuunsa. Toisen tradition mukaan Herakles hyökkäsi saarelle siepatakseen Khalkiopen.


title: Eurypylos

text: Eurypulos, Herakleen ja Thespioksen tyttären Euboten poika.


title: Peter Benenson

text: Peter Benenson (31. heinäkuuta 1921 Lontoo – 25. helmikuuta 2005 Oxford) oli englantilainen asianajaja, joka tunnetaan parhaiten Amnesty Internationalin perustajana. Amnesty International on maailmanlaajuinen ihmisoikeusjärjestö, jolla on nykyisin yli kolme miljoonaa kannattajaa ympäri maailmaa.


title: Peter Benenson

text: Vuonna 1961 Benenson kuuli kahdesta portugalilaisesta opiskelijasta, jotka oli vangittu näiden juotua maljan vapaudelle. Opiskelijoiden tarinasta havahduttuaan hän päätti kirjoittaa ihmisoikeuksista lehtiartikkelin, jolle hän antoi nimen "The Forgotten Prisoners" (). Benenson näytti artikkelia ystävälleen Louis Blom-Cooperille, joka suositteli sen lähettämistä liberalistisena tunnetulle The Observer -lehdelle, joka julkaisi sen 28. toukokuuta 1961. Artikkelissa Benenson kirjoitti, että mikäli ihmiset toimisivat yhdessä ihmisoikeusrikkomuksia vastaan, ne voitaisiin estää. Artikkeli levisi pian julkaisunsa jälkeen ympäri maailmaa ja Amnesty perustettiin epävirallisesti jo pari päivää artikkelin alkuperäisen julkaisun jälkeen.


title: Peter Benenson

text: 1960-luvun lopulla puolueettomana järjestönä tunnetussa Amnestyssa jouduttiin pohtimaan, horjuttaisiko rahallisen tuen ottaminen ystävämielisiltä valtioilta järjestön puolueettomuutta. Muiden tietämättä Benenson oli jo aikaisemmin ottanut tukea Britannialta järjestön Rhodos-toimintaa varten. Kun Ruotsin Amnesty paljasti Britannian osallistuneen ihmisten kidutukseen Adenissa, Benenson tajusi tehneensä vakavan virheen. Tämän jälkeen Benensonin ja Britannian välit mutkistuivat. Benenson alkoi vainoharhaisesti epäillä, että Britannian hallitus pyrki kaappaamaan Amnestyn itselleen. Tämän takia Amnesty harkitsi jopa koko organisaationsa siirtämistä pois Britanniasta. Britannian tuen vuodettua julkisuuteen Benenson joutui eroamaan virastaan Amnestyn kansliapäällikkönä vuonna 1968. Hänen tilalleen nimitettiin Martin Ennals.


title: Rob Mayth

text: Rob Mayth, oikealta nimeltään Robin Brandes, on saksalainen Hands Up sekä House tuottaja ja DJ. Hänellä on monenlaisia eri projekteja, kuten Pimp! Code, Teenagerz (Axel Konradin kanssa) ja Dave Darell (Electro House). Robin on myös osa "Rob & Chris"-yhtyettä, johon kuuluu lisäksi "DJ Neo" eli Christopher Ast.


title: Rob Mayth

text: Jo nuorena Robin huomasi taitonsa musiikissa. Hän kasvoi perheessä, jossa musiikki merkitsi paljon kaikille. Kahdeksan vuotiaana hän alkoi ottamaan pianotunteja, se ei tyydyttänyt häntä täysin. Pitäessään ensimmäistä kosketinsoitintaan käsissään, häntä ei voinut pysäyttää mikään.


title: Rob Mayth

text: Vuonna 1996 hän otti ensimmäiset askeleensa erilaisiin musiikinteko-ohjelmiin. Hän alkoi laittaa kappaleitansa erilaisille sivuille saadakseen suuremman yleisön. Hän sai paljon palautetta ja kritiikkiä, jotka paransivat hänen kappaleidensa laatua. Vuosien kuluessa hän sai monia mahdollisuuksia puhua levy-yhtiöille kappaleidensa julkaisemisesta. Kaikki päätyivät olemaan vain tyhjiä lupauksia. Eräänä päivänä hän tapasi tuottaja-kollegansa Wavelinerin. Tuloksena oli kaksikko nimeltä "Waveliner Vs. Rob Mayth". He panostivat suuresti kappaleisiinsa ja tekivät kaksi kappaletta yhdessä "Harder Than Ever" ja "Children of XTC". Kappaleet menestyivät jo melko hyvin Saksan klubilistoilla.


title: Rob Mayth

text: Rob Mayth on tehnyt remixejä mm. Special D.:lle, Cascadalle, Groove Coveragelle, Sven-R-G Vs. Bass-T:lle sekä Angel Citylle. Se on tehnyt hänestä halutun remixaajan. Hänen kappaleensa ovat jo yleinen osa isoissa julkaisuissa ympäri maailmaa. Brandes on myös useiden eri projektien takana kuten; "Katie Jewels", "Pimp! Code", "Straight Flush" ja "Azora". Robin on esiintynyt useissa maissa, kuten Japani, Amerikka, Ranska, Slovenia ja Puola.


title: Aerosmith (albumi)

text: Aerosmith on samannimisen yhtyeen vuonna 1973 julkaistu ensimmäinen studioalbumi. Sen julkaisi Columbia Records. Albumin teon jälkeen yhtye lähti kiertueelle.


title: Aerosmith (albumi)

text: Kaikki kappaleet säveltänyt Steven Tyler, ellei toisin mainita.


title: Aerosmith (albumi)

text: A-puoli


title: Aerosmith (albumi)

text: B-puoli


title: Aerosmith (albumi)

text:
Albumi - Billboard (Pohjois-Amerikka)
Singlet - Billboard (Pohjois-Amerikka)


title: Cherno Samba

text: Cherno Samba (s. 10. tammikuuta 1985, Banjul, Gambia) on gambialais–englantilainen jalkapalloilija, joka edusti Veikkausliigassa pelaavaa FC Hakaa. Hän edustaa maajoukkuetasolla Gambiaa, vaikka pelasi alle kaksikymmentävuotiaiden ikäluokkaan asti Englannin maajoukkueessa. Hakan ja Cherno Samban välinen sopimus purettiin maaliskuun lopussa 2009. Samba oli ollut tammikuun 2009 lopusta vapaa etsimään uutta seurajoukkuetta vapaan agentin statuksella, ja sopimuksen purku tapahtui parin kuukauden viiveellä.


title: Cherno Samba

text: Tämän jälkeen Samba siirtyi Kreikan 2:lle sarjatasolle Panaoitoliokos-seuraan. Samban peliaika Kreikan superliigaan nousseessa joukkueessa jäi vähäiseksi. Maaliskuussa 2012 Samba teki sopimuksen Norjan 3:lle sarjatasolle seuraan nimeltä FC Tonsberg.


title: Tank Abbott

text: David Lee "Tank" Abbott (s. 26. huhtikuuta 1965) on yhdysvaltalainen vapaaottelija ja entinen showpainija.


title: Tank Abbott

text: Abbott aloitti uransa vuonna 1995 osallistuessaan "UFC 6" -turnaukseen. Ensimmäisessä ottelussaan hän tyrmäsi vakuuttavasti 170 kiloisen John Matuan kahdeksassatoista sekunnissa. Toisessa ottelussaan hän tyrmäsi toisen ison miehen, Paul Varelansin, vajaassa kahdessa minuutissa päästen turnauksen finaaliin, johon vastaan asettui Oleg Taktarov. Yli 17 minuuttia kestäneen ottelun voiton vei kuitenkin Taktarov, voittaen turnauksen. Ottelun jälkeen molemmat ottelijat olivat kaikkensa antaneita ja Taktarov jouduttiin taluttamaan häkistä ulos.


title: Tank Abbott

text: Abbott osallistui myös myöhempiin turnauksiin, joissa ei yltänyt paremmille saavutuksille. Hän pääsi kuitenkin haastamaan raskaan sarjan mestarin Maurice Smithin titteliotteluun 17. lokakuuta 1997 käytyyn "UFC 15" -tapahtumaan. Tuossakaan ottelussa Abbott ei saavuttanut päämäärää ja mahdollisuudet UFC-titteleihin olivat ohi.


title: Tank Abbott

text: Toistaiseksi viimeisen UFC-ottelunsa Abbott otteli 21. marraskuuta 2003 järjestetyssä "UFC 45" -tapahtumassa Wesley Correiraa vastaan, kärsien neljännen perättäisen tappion. Tällöin Abbottin ottelutilastot olivat 8-10. UFC:n jälkeen hän on otellut viisi ottelua, joista neljä viimeisintä ovat tappioita.


title: Tank Abbott

text: Viimeisimmän ottelunsa Abbott otteli 16. helmikuuta 2008 EliteXC:n tapahtumassa Kimbo Slicea vastaan.


title: Tank Abbott

text: Abbottin ottelutyyli perustuu hänen omien sanojensa mukaan baari- ja katutappeluihin. Vähäisestä menestyksestään huolimatta hän onkin monien fanien suosiossa erilaisen ottelutyylinsä ansiosta, johon sisältyvät voima ja aggressiivisuus.


title: Tank Abbott

text: Abbott työskenteli pari vuotta World Championship Wrestlingissä 2000-luvun taitteessa. Hänen gimmickinsä oli todellinen tappelija, joka tyrmää jokaisen painijan yhdellä iskulla. Hänellä oli pieni feudi Goldbergin kanssa, joka tosin loppui lyhyeen. Myöhemmin Abbottista alkoi tulla enemmän komediahahmo, varsinkin liittyessään "Three Count" -nimiseen poikabändiparodia ryhmään.


title: Tank Abbott

text: Abbottin viimeinenkin uskottavuus meni, kun hän jobbasi näyttelijä David Arquettelle (josta tosin myöhemmin tuli WCW:n maailmanmestari). Muutaman hävityn ottelun jälkeen loppui Abbottin showpainiura, kun samoihin aikoihin kaatui myös WCW.


title: Richard Schodde

text: Richard Schodde (23. syyskuuta 1936) on australialainen lintutieteilijä ja kasvitieteilijä.


title: Richard Schodde

text: Schodde valmistui filosofian tohtoriksi Adelaiden yliopistossa 1970. Siitä pitäen hän työskenteli CSIRO:n "Australian National Wildlife Collection" -kokoelmayksikön kuraattorina ja johtajana.


title: Richard Schodde

text: Vuodesta 1970 vuoteen 2000 Schodde johti linnusto- ja kasvillisuustutkimuksia, jotka auttoivat perustamaan Kakadun kansallispuiston ja loivat perustan Australian ensimmäisen maailmanperintökohteen perustamiselle Queenslandin koillisosien kosteille trooppisille alueille. Kaikkiaan hänen johtamansa tutkimukset tuottivat 50 000 näytteen museokokoelman.


title: Richard Schodde

text: Schodde julkaisi yli 150 artikkelia, kirjaa ja kirjasta Australian lintujen systematiikasta, eliömaantieteestä ja evoluutiosta. Hän kehitti teorian, jonka mukaan Australian nykyinen linnusto on kehittynyt sademetsien lajistosta.


title: Richard Schodde

text: Richard Schodde oli American Ornithologists' Unionin kirjeenvaihtajajäsen, International Ornithological Committeen pysyvän nimistökomitean puheenjohtaja ja International Ornithological Congressin koollekutsuja sekä vuonna 1974 että 1990.


title: Richard Schodde

text: Schodde nimesi lukuisia lintujen alalajeja, sekä yksin että muiden tutkijoiden kanssa, muun muassa tyynenmerenpääskyn alalajin "Hirundo tahitica albescens".


title: Koróneia (Boiotia)

text: Koróneia () on Kreikan kylä sekä samanniminen Livadeián kunnan kunnallisyksikkö (Δημοτική Ενότητα Κορωνείας, "Dimotikí Enótita Koroneáas") ja entinen itsenäinen kunta. Se sijaitsee Boiotian alueyksikössä Keski-Kreikan alueella. Koko kunnallisyksikön väkiluku on 3 170 ja varsinaisen Koróneian kylän väkiluku 222 (vuonna 2011).


title: Koróneia (Boiotia)

text: Koróneian kylä sijaitsee noin 21 kilometriä kaakkoon Livadeián kaupungista. Kylä on ottanut nimensä antiikin ajan Koroneian kaupungista, joka sijaitsi noin neljä kilometriä pohjoiseen nykyisestä kylästä. Nimi tulee ”kukkulaa” tarkoittavasta sanasta "koronē". Koróneian kunnallisyksikkö käsittää Livadeián kunnan itäosan.


title: Koróneia (Boiotia)

text: Antiikin Koroneia oli Thessaliasta paenneiden boiotialaisten perustama. Kaupungin lähellä oli Athene Itonialle omistettu temppeli. Koroneian lähellä käytiin kaksi merkittävää taistelua, Koroneian ensimmäinen taistelu vuonna 447 eaa. ja Koroneian toinen taistelu vuonna 394 eaa.


title: Koróneia (Boiotia)

text: Myöhemmin syntyneen nykyisen kylän nimi oli alun perin "Koutoumoulás" (Κουτουμουλάς). Se nimettiin uudestaan antiikin aikaisen kaupungin kunniaksi vuonna 1915.


title: Koróneia (Boiotia)

text: Koróneia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Livadeián kuntaan yhdessä Chairóneian, Dávleian ja Kyriakín kanssa.


title: Koróneia (Boiotia)

text: Koróneian kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Habib (televisiosarja)

text: Habib on ruotsalainen kahdeksanosainen nuortensarja, joka kertoo 11-vuotiaasta syyrialaisesta Habibista, joka elää tukholmalaisessa lähinnä maahanmuuttajien asuttamassa lähiössä Albyssä. Habib sotkeutuu joka jaksossa erilaisiin, todella tyypillisiin varhaisteinin ongelmiin, joita ovat mm. juuri ennen koulubileisiin menoa huomattu finni, kymmenestä metristä hyppääminen osoitukseksi rohkeudesta ja ihastuksen kääntyminen vastaan vääriin käsiin joutuneen rakkauskirjeen takia.


title: Habib (televisiosarja)

text: Sarja muistuttaa monella tapaa Lasse-kirjoja ja Bertin salaisia päiväkirjoja, ja heti ensimmäisestä jaksosta katsoja voi huomata että huumori puutuu lähes kokonaan.


title: Habib (televisiosarja)

text: Alex on Habibin paras ystävä. Hänellä pitkät ruskeat hiukset, ja hän on pitkä ja hoikka. Alex tunnetaan pelottelustaan, keppostelustaan ja vahingoniloisesta huumorintajustaan. Alex tuntuu ensimmäisissä jaksoissa olevan ihastunut Emineen, mutta kertoo Habibille, että yrittää vältellä Emineä koko lopun ala-asteen ajan. Alex on kansalaisuudeltaan chileläinen.


title: Habib (televisiosarja)

text: Emine on häijy muodin perässä juokseva aina täydellisyyteen pyrkivä tyttö ja luokan "leija". Hän on opettajan lellikki. Hän tekee mitä vain, ettei Paris rakastuisi Habibiin, vaikka itse haikaileekin jatkuvasti Alexin perään. Emine on turkkilainen.


title: Habib (televisiosarja)

text: Paris on Habibin ihastuksen kohde. Hän on Eminen hyvä ystävä ja Habibin rinnakaisella luokalla. Paris on kotoisin Algeriasta.


title: Habib (televisiosarja)

text: Dani on bulgarialaisen makeiskauppiaan poika, jolla on aina taskut täynnä lakritsia ja purukumia. Vaikka Dani on hieman ylpistynyt, hän on kuitenkin avoin ja rento. Hänellä on Jessica-niminen sisko, josta Habib tekee haastattelun todistaakseen hyppynsä sillalta.


title: Habib (televisiosarja)

text: Winston on swazimaalaisen kaivosmiesisän ja yhdysvaltalaisen kosmetologin poika. Hän pienikokoinen ja hiljainen, mutta todella fiksu. Vaikka hän on pelkuri ja melko herkkä, silti hän on tyttöjen suosikki. Habib tapaa Winstonin jaksossa 3 "Luokkajuhlahuolia".


title: Habib (televisiosarja)

text: Tony on Habibin lukion toista luokkaa käyvä isoveli. Tony on vuosikurssinsa paras oppilas ja todellinen nörtti, joka kuitenkin pysyy suosittuna ja rentona. Hänellä on usein kärhämää Habibin kanssa, koska hänellä on koko asunnon ainoa tietokone ja Habibilla on taipumusta käyttää sitä salaa.


title: Habib (televisiosarja)

text: Lucia on Habibin 9-vuotias sisko. Lucialle erityisen tärkeää on aina esimerkiksi kotona syötävän ruoan teema. Jonain päivänä sen täytyy olla kolmionmuotoista, joskus taas kokonaan vihreää. Lucia on puhelias, ja hänelle syntyy joka aiheesta valtavasti kysymyksiä.


title: Habib (televisiosarja)

text: Leona on luokan ainoita kokonaan ruotsalaisia oppilaita. Leonalla on vaaleat ja tasaisen pitkät hiukset, ja hän on luokan pisin. Hänen koulumenestyksensä ei ole parasta luokkaa. Leona seurustelee Danin kanssa.


title: Habib (televisiosarja)

text: Ninos kuuluu rinnakaisluokan oppilaisiin ja on Habibin kilpakosija. Ninoksella on lyhyet ja ohuet hiukset. Hänellä on toisessa korvassa korvakoru. Hän seurustelee virallisesti Parisin kanssa kunnes jättää hänet, kun Ninos nähdään luokkaretkelle vieraan tytön kanssa vuoristoradassa.


title: Malurit (suku)

text: Malurit ("Malurus") on malurien heimoon ("Maluridae") kuuluva varpuslintusuku, johon BirdLifen mukaan kuuluu 11 lajia:


title: Joël Abati

text: Joël Abati (s. 25. huhtikuuta 1970 Fort-de-France) on ranskalainen käsipalloilija ja olympiavoittaja. Hän edustaa ranskalaista Montpellier HB:ta, jota ennen hän on pelannut muun muassa SC Madgburgissa.


title: Joël Abati

text: Maajoukkueessa Abati on ollut voittamassa kultaa Pekingin olympialaisista. Lisäksi hän oli mukana MM-kisojen kultaa voittaneessa joukkueessa Ranskan kotikisoissa 2001. Abati on ollut voittamassa myös kahta pronssimitalia MM-kisoista sekä yhtä kultaista ja yhtä pronssista EM-kisoista.


title: Joël Abati

text: Abati on voittanut seuratasolla kolme kertaa Euroopan cupin SC Magdeburgin riveissä. Samassa joukkueessa hän voitti myös Mestarien liigan vuonna 2002.


title: William Thomas Blanford

text: William Thomas Blanford (7. lokakuuta 1832 Lontoo–23. kesäkuuta 1905 Lontoo) oli englantilainen geologi ja luonnontieteilijä.


title: William Thomas Blanford

text: Blanford kävi yksityiskouluja Brightonissa ja Pariisissa. Hän asui kaksi vuotta Civitavecchiassa perehtyen kaupankäyntiin. Palattuaan Englantiin 1851 häntä kannustettiin aloittamaan opiskelu vastaperustetussa "Royal School of Mines", nykyisin osa Imperial College London'ia, jossa hänen nuorempi veljensä Henry F. Blanford (1834–1893), myöhemmin Intian Ilmatieteen laitoksen johtaja, oli jo aloittanut opinnot. William Blanford opiskeli De la Bechen, Lyon Playfairin, Edward Forbesin, Ramsayn ja Warington Smythin oppilaana. Tämän jälkeen hän vietti kaksi vuotta Freibergin kaivoskoulussa, ja vuoden 1854 lopulla sekä hän että hänen veljensä saivat virat Intian Geologisesta tutkimuslaitoksesta. Tässä laitoksessa Blanford palveli 27 vuotta, jääden eläkkeelle 1882. Eläkepäivinään hän toimitti "Fauna of British India" sarjaa.


title: William Thomas Blanford

text: Blanford työskenteli Intian eri osissa, muun muassa Raniganjin hiilialueella, Bombayssa ja Talcherin hiilialueella. Geologian lisäksi hän oli kiinnostunut myös eläimistä, eritoten maalla elävistä nilviäisistä ja selkärankaisista. 1866 hän osallistui Etiopian-retkelle, seuraten armeijan mukana Magdalaan ja takaisin. Vuosina 1871–1872 hän toimi "Persian Boundary Commission"in jäsenenä.


title: William Thomas Blanford

text: Basran matkan jälkeen Blanford matkusti Gwadariin, josta hän matkusti Šīrāziin Oliver St Johnin seurueen mukana. Täältä hän kulki yksinään Esfahanin kautta Teheraniin, jossa hän liittyi Sir Richard Pollockin seuraan. Hän kävi Elbrusilla ja palasi Englantiin Kaspianmeren, Astrahanin, Moskovan, Pietarin ja Berliinin kautta. Matkallaan hän oppi paljon alueen luonnonhistoriasta ja laati havainnoistaan eläintieteellisen raportin.


title: William Thomas Blanford

text: Bolognan Geologisessa kongressissa Blanford edusti Intian hallitusta.


title: William Thomas Blanford

text: Vuonna 1883 hän avioitui Ida Gertrude Bellhousen kanssa ja asettui Bedford Gardensin Campden Hilliin.


title: William Thomas Blanford

text: Monista palveluksistaan geologialle Lontoon geologinen seura (Geological Society of London) palkitsi Blanfordin "Wollaston mitalilla" vuonna 1883. Royal Society palkitsi hänet työstä Brittiläisen Intian eläintieen ja geologian parissa "royal medalilla" 1901. Hänet valittiin Geologisen seuran (Geological Society) puheenjohtajaksi 1888.


title: William Thomas Blanford

text: Blanford tutki paljon myös lintuja, ja nimesi muun muassa etiopianhaarapääskyn ("Hirundo aethiopica").


title: Louis-Auguste Bisson

text: Louis-Auguste Bisson (21. huhtikuuta 1814 Pariisi – 12. toukokuuta 1876 Pariisi) oli ranskalainen valokuvaaja.


title: Louis-Auguste Bisson

text: Bisson perusti valokuvausateljeen vuonna 1841. Hänen veljensä Auguste-Rosalie Bisson tuli siihen osakkaaksi. Heidät tunnettiin nimellä Bissonin veljekset.


title: Louis-Auguste Bisson

text: He osallistuivat vuonna 1860 Ranskan keisarin Napoleon III:n seurueessa Savoyhin suuntauvalle matkalle. Heidän siellä ottamansa upeat maisemakuvat ovat jääneet valokuvauksen historiaan. Myönteiset kommentit saivat Auguste-Rosalie Bissonin lähtemään seuraavana vuonna Mont Blancille. Hän käytti kuvia ottaessaan kollodium-menetelmää, jossa negatiivit olivat hyvin suuria, jopa 30 cm × 40 cm.


title: Louis-Auguste Bisson

text: Koska he pitivät kiinni suurista kuvista, vaikka muoti oli siirtynyt pieniin carte de visite -kokoisiin kuviin, kilpailijat menestyivät paremmin ja he joutuivat neljän vuoden kuluttua lopettamaan toimintansa.


title: Louis-Auguste Bisson

text: Bissonin veljesten maineikkaimpia kuvia on kuva säveltäjä Frédéric Chopinista, jota sanotaan ainoaksi tiedossa olevaksi. Kuvan alkuperästä on kuitenkin esitetty epäilyjä, joihin ei ole saatu luotettavaa vastausta, ja siksi kuva jätettiin Ranskan kansalliskirjastossa vuonna 1999 järjestetyn "Les Bissons Photographes" -näyttelyn ulkopuolelle.


title: Herakleia Lynkestis

text: Herakleia Lynkestis (, ) oli antiikin aikainen kaupunki Makedoniassa. Kaupungin perustamisvuotta ei tunneta varmuudella, mutta useimmat historioitsijat ovat sitä mieltä, että kaupungin perusti Makedonian kuningas Filippos II 300-luvulla eaa. Kaupunki nimettiin Herakleen mukaan ja roomalaisvallan aikana sen latinankielinen nimi oli "Heraclea Lyncestis".


title: Herakleia Lynkestis

text: Hellenistisellä ajalla kaupungilla oli tärkeä sijainti Makedonian valtakunnan rajalla. Kun roomalaiset valtasivat Makedonian vuonna 168 eaa., se jaettiin neljään tasavaltaan, joista yhden pääkaupungiksi tuli Herakleia Lynkestis. Roomalainen tie, Via Egnatia, kulki Traakiasta Makedonian ja Herakleia Lynkestiksen läpi Illyriaan.


title: Herakleia Lynkestis

text: Nykyään kaupungin rauniot ovat Makedonian tasavallassa kaksi kilometriä Bitolan kaupungista etelään.


title: Ylöjärven yhtenäiskoulu

text: Ylöjärven yhtenäiskoulu (YYK) on perusopetuksen yhtenäiskoulu yli 700:lle Ylöjärven oppilaalle. Koulu sijaitsee Soppeenmäessä Vaasantien eteläpuolella Ylöjärven urheilutalon yhteydessä.


title: Ylöjärven yhtenäiskoulu

text: Koulussa ovat vuosiluokat 1-9. Koulun vihkiäisiä juhlittiin 6. lokakuuta 2008, jolloin koulu oli uudistettu ja pihalle oli tullut paljon uusia välineitä.


title: Ylöjärven yhtenäiskoulu

text: Ylöjärven Yhtenäiskoulu on Ylöjärven suurin koulu. Koulun rehtori on Satu Sepänniitty-Valkama.


title: Panserraikos FC

text: FC Panserraikkos on kreikkalainen jalkapallojoukkue Serresin kaupungista. Panserraikkos perustettin 1964 kahden seuran Irakliksen ja Apollonin yhdistyttyä.


title: Julia Sweeney

text: Julia Sweeney (s. 10. lokakuuta 1959) on yhdysvaltalainen näyttelijä ja koomikko. Hän tuli tunnetuksi The Groundlings -improvisaatiokomediaryhmästä ja pääsi myöhemmin muun muassa "Saturday Night Liveen". Näyttelijällä on ollut rooleja myös elokuvissa, joiden joukossa ovat "Pat – ikuinen arvoitus" (1994) ja "Ajanpysäyttäjät" (2002). "Pat – ikuinen arvoitus" oli myös Sweeneyn käsikirjoittama. Näyttelijänä hän esitti siinä Pat Rileytä, jona hänet tunnetaan "Saturday Night Livestäkin".


title: Julia Sweeney

text: Sweeney syntyi Spokanessa, Washingtonissa, ja opiskeli Washingtonin yliopistossa. Hän on entinen katolilainen, nyttemmin ateisti. Hän on The Skeptics Societyn jäsen. Hänen veljensä kuoli syöpään vuonna 1995; pian tämän jälkeen hän itse sairastui kohdunkaulan syöpään, josta toipui täysin.


title: Julia Sweeney

text: Huomattavana ateistina Sweeney sai vuonna 2006 Atheist Alliance Internationalin Richard Dawkins -palkinnon.


title: Spitfire (yhtye)

text:
Spitfire on venäläinen ska punk -yhtye. Yhtye oli perustettu vuonna 1993 Pietarissa ja levyttänyt 4 studioalbumia.
__notoc__


title: Panthrakikos FC

text: Panthrakikos FC on kreikkalainen jalkapalloseura, joka on perustettu vuonna 1963 Komotinissa. Panthraikos nousi Kreikan Superliigaan kaudelle 2008-2009 olemalla kolmas Beta Ethnikissa edellisellä kaudella.


title: Gambian jalkapallomaajoukkue

text: Gambian jalkapallomaajoukkue on Gambian jalkapalloliiton hallinnoima joukkue, joka edustaa Gambiaa kansainvälisissä otteluissa. Vuoteen 1965 asti maa ja siten myös maajoukkue tunnettiin nimellä Brittiläinen Gambia. Joukkue ei ole ikinä päässyt maailmanmestaruuskilpailuihin eikä Afrikan-mestaruuskilpailuihin.


title: Etelänlepakko

text: Etelänlepakko eli serotiini ("Eptesicus serotinus") on Euraasiassa ja Pohjois-Afrikassa elävä verrattain suurikokoinen ja isokorvainen lepakkolaji.


title: Etelänlepakko

text: Etelänlepakko on yleisväriltään ruskea, väritys vaihtelee ruskean eri sävyissä. Lepakon kasvot ovat tummemman ruskeat, miltei mustat. Etelänlepakko painaa 18-25 grammaa. Sen siipien kärkiväli on noin 350 mm ja käsivarren pituus 55 mm.


title: Etelänlepakko

text: Etelänlepakkoa esiintyy eteläisessä ja keskisessä Euroopassa mutta myös vähän esimerkiksi Etelä-Ruotsissa ja Tanskassa sekä Liettuassa ja Latviassa. Ruotsin ensimmäinen havainto tehtiin vuonna 1982 Skoonessa. Suomessa laji tavattiin ensimmäisen kerran vuonna 2008 Hangossa ja toisen kerran vuonna 2012 Paraisilla.


title: Etelänlepakko

text: Etelänlepakkoa tavataan kulttuurimaisemassa, jossa on metsiköitä, puutarhoita, peltoja ja laidunmaita. Se saalistaa sekä avoimessa maastossa että lähellä kasvillisuutta ja maanpintaa. Niitä on havaittu myös meren yllä.


title: Etelänlepakko

text: Etelänlepakon kaikuluotauksessa käyttämät taajuudet ovat väliltä 25-55 kHz. Lähetykset kestävät keskimäärin 8,8 ms ja ovat energeettisimmillään 31 kHz taajuudella.


title: Kalastajatorppa

text: Kalastajatorppa, stadin slangissa ”Fiskis”, on perinteikäs ravintola ja sen yhteydessä toimiva hotelli (viralliselta nimeltään Hilton Helsinki Kalastajatorppa) Helsingin Munkkiniemessä. Suurimmassa ravintolasalissa, Pyöreässä salissa, on 350 istumapaikkaa, mutta puitteet mahdollistavat jopa 1 200 hengen bankettien tai 1 800 hengen cocktailtilaisuuksien ja gaalojen järjestämisen.


title: Kalastajatorppa

text: Kalastajatorpan paikalla sijaitsi alun perin oikea torppa, jossa avattiin kahvila vuonna 1915. Fazer rakennutti tilalle ravintolan vuonna 1936. Suunnittelijana toimi arkkitehti Jarl Eklund. Myöhemmin ravintolaan tehtiin useita laajennuksia, mutta nykyisin rakennus on suojeltu.


title: Kalastajatorppa

text: Ensimmäinen hotellirakennus valmistui vuonna 1969 arkkitehti Markus Tavion suunnittelemana. Uudempi hotellirakennus valmistui 1975, tällä kertaa suunnittelijana toimi arkkitehti Einari Teräsvirta.


title: Kalastajatorppa

text: Hotelli uudistettiin perusteellisesti vuonna 2003, kun se liittyi osaksi Hilton-hotelliketjua.


title: Kalastajatorppa

text: Kalastajatorpalla on järjestetty useita viihteen keskeisiä tilaisuuksia. Vuonna 1952 Armi Kuusela kruunattiin siellä Suomen Neidoksi. Siellä on pidetty myös muotinäytöksiä ja järjestetty konsertteja. Suomen ensimmäinen disco järjestettiin Kalastajatorpalla vuonna 1966.


title: Kalastajatorppa

text: Poliittisten ja taloudellisten huippuvaikuttajien vuosittainen Bilderberg-kokous on järjestetty Suomessa kerran, vuonna 1994 Kalastajatorpalla.


title: Kalastajatorppa

text: Monet maailman valtioiden johtajat ja päämiehet ovat asuneet Kalastajatorpassa vuosien varrella muun muassa Jasser Arafat, Leonid Brežnev, George H. W. Bush, Bill Clinton, Tenzin Gyatso, 14. Dalai Lama, Gerald Ford, Mihail Gorbatšov, Harald V , Trygve Lie, Jawaharlal Nehru, Mohammad Reza Pahlavi (ja Farah Pahlavi), Vladimir Putin, Ronald Reagan (ja Nancy Reagan), Helmut Schmidt, Boris Jeltsin sekä Donald Trump (ja Melania Trump)


title: Kaukolanharjun näkötorni

text: Kaukolanharjun näkötorni on vuonna 1926 valmistunut puurakenteinen näkötorni Tammelan Kaukolanharjulla, läheiseen Saaren kansanpuistoon rajoittuvalla harjualueella. Tornin suunnitteli forssalainen rakennusmestari A. Nummi.


title: Kaukolanharjun näkötorni

text: Tornista avautuu näkymä Saarensalmelle, Pyhäjärvelle ja Kuivajärvelle paikalta, jolla taiteilija Albert Edelfelt maalasi tunnetun maalauksensa "Näkymä Kaukolanharjulta" (1889-1990). Vuonna 1953 tornin viereen pystytettiin tästä kertova Edelfeltin muistokivi.


title: Skoda Xanthi FC

text:
Skoda Xanthi on kreikkalainen jalkapallojoukkue Xánthista. Xanthi pelaa Kreikan Superliigassa. Xanthi perustettiin 1967 Aspida ja Orfeas nimisten seurojen fuusioituessa. Tällöin Xanthin nimi oli Xanthin urheiluseura vuoteen 1992. Vuonna 1991 Viamar, kreikkalainen Škoda-autojen maahantuoja, osti seuran ja muutti nimeksi Skoda Xanthiksi.
Xanthi otti osaa UEFA Cupiin vuosina 2001–2002, 2005–2006 ja 2006–2007.


title: Ebou Sillah

text: Ebrima Ebou Sillah (s. 12. huhtikuuta 1980) on gambialainen jalkapalloilija. Hän edustaa Alankomaiden toiseksi korkeimmalla sarjatasolla pelaavaa MVV Maastrichtia. Lisäksi hän pelaa Gambian jalkapallomaajoukkueessa. Sillah’lla on myös Belgian kansalaisuus.


title: Kratippos Pergamonlainen

text: Kratippos Pergamonlainen () (ensimmäinen vuosisata eaa.) oli antiikin kreikkalainen peripateettiseen koulukuntaan kuulunut filosofi. Hän oli kotoisin Pergamonista, ja opetti Mytilenessä ja Ateenassa. Kratippoksesta tuli peripateettisen koulun johtaja vuonna 44 eaa. Andronikos Rhodoslaisen jälkeen. Hänen ajattelustaan tiedetään vain Ciceron kautta säilyneet opetukset ennustamisesta.


title: Kratippos Pergamonlainen

text: Kratippos oli Ciceron aikalainen ja ystävä. Cicero piti Kratipposta suuressa arvossa ja sanoi tämän olevan merkittävimpiä hänen tuntemiaan peripateetikkoja. Kratippos oli Pompeiuksen mukana tämän tappioon päättyneen Farsaloksen taistelun jälkeen ja yritti piristää tätä filosofisilla argumenteilla. Kratippos opetti useita merkittäviä roomalaisia, mukaan lukien Marcus Claudius Marcellus sekä Cicero itse, ja vuonna 44 eaa. Ciceron poika Cicero Minor oli hänen oppilaanaan Ateenassa. Nuori Cicero vaikuttaa käyneen Asiassa yhdessä Kratippoksen kanssa.


title: Kratippos Pergamonlainen

text: Kun Julius Caesar oli Rooman tasavallan johdossa, Cicero sai järjestettyä tältä Rooman kansalaisoikeudet Kratippokselle. Hän myös sai Ateenan areiopagin neuvoston kutsumaan filosofin pysymään kaupungissa ja jatkamaan filosofian opetusta. Kratippoksesta tuli Lykeionin koulun johtaja Andronikos Rhodoslaisen jälkeen. Caesarin murhan jälkeen myös Brutus osallistui Kratippoksen luennoille ollessaan käymässä Ateenassa.


title: Kratippos Pergamonlainen

text: Ciceron myötämielisen arvion lisäksi Kratippoksen ajattelusta ei tiedetä juuri mitään. Ainoat viittaukset hänen teoksiinsa koskevat hänen mielipiteitään ennustamisesta, josta aiheesta hän vaikuttaa kirjoittaneen teoksen. Cicero sanoo Kratippoksen uskoneen uniin ja yliluonnolliseen inspiraatioon (lat. "furor", ”hurmos”), mutta hylänneen muut ennustamisen muodot. Hän vaikuttaa katsoneen, että vaikka liike, aistiminen ja halut eivät voi olla olemassa erillisinä ruumiista, ajatuskyky on suurimmillaan silloin kun se on vapaimmillaan ruumiillisista vaikuttimista. Ennustuskyvyn hän katsoi syntyvän siitä, että jumalallinen mieli vaikuttaa suoraan ihmisen sielun siihen osaan, joka ei ole riippuvainen ruumiista.


title: William Henry O’Connell

text: William Henry O’Connell (8. joulukuuta 1859 – 22. huhtikuuta 1944) oli yhdysvaltalainen katolinen pappi. Hän toimi Portlandin piispana vuosina 1901–1906 ja Bostonin arkkipiispana vuodesta 1907 kuolemaansa. Hänet nimitettiin yhdeksi kardinaaleista 27. marraskuuta 1911.


title: Sunset Park (soundtrack)

text: Sunset Park (Soundtrack) sisältää elokuvamusiikkia samannimisestä elokuvasta. Albumin julkaisi Elektra Records vuonna 1996.


title: Tórsvøllur

text: Tórsvøllur on jalkapallostadion Gundadalurin alueella Färsaarten pääkaupungissa Tórshavnissa. Stadionille mahtuu 6000 katsojaa. Se rakennettiin vuonna 2000, kun pääkaupunkiin haluttiin nurmikenttä kansainvälisiä otteluita varten. Aiemmin Färsaarten jalkapallomaajoukkue oli pelannut kotiottelunsa Svangaskarð-stadionilla Toftirissa.


title: Arabesque

text: Arabesque oli vuonna 1977 perustettu saksalainen diskoyhtye, jonka tunnetuimmassa kokoonpanossa vuodesta 1979 lähtien esiintyivät Sandra Ann Lauer, Jasmin Vetter, ja Michaela Rose (perustajajäsen). Ennen lopullista kokoonpanoa yhtyeessä ehtivät Rosen lisäksi esiintyä Mary Ann Nagel, Karen Ann Tepperis ja Heike Rimbeau. Vuonna 1984 yhtye hajosi, kun Lauer aloitti soolouransa yhdessä Michael Cretun kanssa. Rose ja Vetter jatkoivat vielä jonkin aikaa nimellä "Rouge" saavuttamatta kuitenkaan mainittavaa menestystä.


title: Arabesque

text: Arabesque oli ensimmäisestä singlestä, "Hello Mr. Monkey"stä lähtien hyvin suosittu etenkin Japanissa, Isossa-Britanniassa, Australiassa ja Neuvostoliitossa. Kotimaassaan yhtye ei kovin huimaa suosiota saavuttanut, mutta vuonna 1980 "Marigot Bay" nousi singlelistalla sijalle 8 . Yhtyeen hajoamisen jälkeen heidän kaksi viimeistä singleä, "Ecstasy" ja "Time to Say "Good-Bye"" nousivat hiteiksi Etelä- ja Itä-Euroopassa, joissa italodisco oli hyvin suosittua. 16. joulukuuta 2006 Arabesque osallistui kokoonpanolla Michaela Rose, Sabine Kaemper ja Silke Brauner Moskovassa järjestetyille Retro FM -festivaaleille.


title: Arabesque

text: Friday Night (1978)


title: Arabesque

text: Peppermint Jack / City Cat (1979)


title: Arabesque

text: Marigot Bay (1980)


title: Arabesque

text: IV (1980)


title: Arabesque

text: In For A Penny (1981)


title: Arabesque

text: Caballero (1981)


title: Arabesque

text: Why No Reply (1982)


title: Arabesque

text: Loser Pays The Piper (1983)


title: Arabesque

text: Radio Arabesque (1983)


title: Arabesque

text: Time To Say Good Bye (1984)


title: Arabesque

text: Twin Best (2CD) (1994)


title: Kovaa peliä Bostonissa

text: Kovaa peliä Bostonissa () on yhdysvaltalainen televisiosarja 1980-luvulta. Se perustuu Robert B. Parkerin "Spenser"-rikosromaanisarjaan, ja sijoittuu Bostoniin. Sarjaa tehtiin 66 jaksoa vuosina 1985–1988. Pääosissa esiintyvät Robert Urich ja Avery Brooks.


title: UFC 1

text:
The Ultimate Fighting Championship (myöhemmin nimettynä UFC 1: The Beginning) oli kaikkien aikojen ensimmäinen maailmanlaajuinen vapaaottelu-tapahtuma. Se järjestettiin Denverissä, Coloradossa McNichols Sports Areenalla 12. marraskuuta 1993. Tapahtuman järjestäjänä toimi nykyinen vapaaottelujärjestö Ultimate Fighting Championship.
Tapahtuma lähetettiin suorana pay-per-view -lähetyksenä.


title: UFC 1

text: UFC 1 oli turnaus, jossa kahdeksan eri kamppailulajien taitajaa ottelivat toisiaan vastaan. Voittajalle oli luvassa 50 000 dollaria. Turnauksessa ei ollut painoluokkia tai painorajoituksia, ja ottelun voitti ainoastaan luovutuksella, tyrmäyksellä tai heittämällä pyyhkeen kehään. Ottelut käytiin pääasiassa ilman sääntöjä, mutta pureminen ja silmiin tökkiminen olivat kiellettyjä.


title: UFC 1

text: Turnaukseen oli varattu myös varaottelija, "Jason DeLucia". Hän ei kuitenkaan otellut, koska kenenkään turnaukseen osallistujista ei tarvinnut vetäytyä.


title: Islannin käsipallomaajoukkue

text: Islannin käsipallomaajoukkue on maan ainoa urheilujoukkue, joka on kyennyt olympiamitaliin. Tämä tapahtui Pekingissä 2008.


title: Islannin käsipallomaajoukkue

text: Joukkue on aloittanut toimintansa jo vuonna 1938. Se on yltänyt hyvään pohjoismaiseen tasoon lähes koko olemassaolonsa ajan ollen harvoin esimerkiksi Suomen joukkuetta huonompi. Pelaajat ovat olleet pääosin Reykjavikin joukkueista Vikingur, Valur ja Haukar ja Fram sekä eteläisestä FH Hafnarfjardarista, mutta pääosin olympiahopeajoukkueen pelaajat pelasivat Saksan ja Tanskan liigoissa.


title: Islannin käsipallomaajoukkue

text: Joukkue käyttää maan lipun värien mukaisesti sinistä kotipeliasua ja punaista vieraspeliasua. Sukat voivat olla valkeat.


title: Islannin käsipallomaajoukkue

text: Olympiahopeajoukkuetta valmensi entinen pelaaja Guðmundur Guðmundsson ja sen kapteenina toimi Espanjan La Manchassa pelaava Ólafur Stefánsson. Olympiafinaalin Islanti hävisi Ranskan joukkueelle maalein 28–23. Mitali oli maan ainoa Pekingin olympialaisissa 2008 ja sen koko olympiahistorian neljäs.


title: Islannin käsipallomaajoukkue

text: Vuoden 2010 EM-kilpailuista Islanti saavutti pronssia.


title: The Great Escape (albumi)

text: The Great Escape on brittipop yhtyeen Blurin neljäs studioalbumi, joka julkaistiin 11. syyskuuta 1995 Britanniassa. Se sai loistavat arvostelut ja sijoittui sijalle #1 Britannian albumilistalla. Levy sisältää muun muassa hitit "Country House" (yhtyeen ensimmäinen #1 single, joka voitti Oasiksen "Roll With It" -singlen listasijoituksellaan), "The Universal", "Stereotypes" ja "Charmless Man". Albumi myi triplaplatinaa Britanniassa.


title: The Great Escape (albumi)

text: Albumi on tyyliltään konseptialbumi, eli melkein kaikkia sen kappaleita yhdistää sama teema: yksinäisyys ja irrallisuus. Damon Albarn on myöntänyt, että suurin osa kappaleista kertoo tavalla tai toisella hänestä itsestään, ja myönsi että albumin pitäisi olla musikaali.


title: The Great Escape (albumi)

text: Albarnin ja yhtyeen kitaristin Graham Coxonin eriävät mielipiteet yhtyeen musiikillisesta suunnasta johtivat tyylin muutokseen seuraavalla "Blur"-albumilla, joka ilmestyi vuonna 1997. Albarn itse sanoi vuonna 2007: "Olen tehnyt kaksi huonoa levyä. Ensimmäinen levy ("Leisure"), joka oli kamala, ja "The Great Escape", joka oli sekava."


title: Aleksanterin kimnaasi

text: Aleksanterin kimnaasi oli Helsingissä vuosina 1870–1928 toiminut poikakoulu, joka oli Suomen ensimmäinen venäläinen oppilaitos.


title: Aleksanterin kimnaasi

text: Alun perin Aleksanterin kimnaasi toimi Helsingin ortodoksisen seurakunnan omistamassa niin sanotussa Tabunovin talossa silloisella Heikinkadulla (nyk. Mannerheimintie 8). Talossa toimi myös venäläinen alakoulu.


title: Aleksanterin kimnaasi

text: Aleksanterin kimnaasin ensimmäinen oma koulurakennus valmistui vuonna 1884 arkkitehti Frans Anatolius Sjöströmin piirustusten mukaan. Se sijaitsi Tabunovin talon viereisellä tontilla, nykyisessä osoitteessa Mannerhemintie 6. Oppilaitos toimi rakennuksessa vuoteen 1913 asti.


title: Aleksanterin kimnaasi

text: Kun koulun tilat kävivät ahtaaksi, rehtori Victor V. Belevitš anoi vuonna 1908 kaupungilta tonttia. Kimnaasi sai tontin Arkadiankadulta Etu-Töölöstä, joka oli juuri asemakaavoitettu uudelleen. Uuden koulurakennuksen vihkiäiset pidettiin 28. joulukuuta 1913. Uusi kimnaasirakennus omistettiin Venäjän keisari Aleksanteri II:lle. Pääoven yläpuolta koristivat keisarilliset tunnukset, kruunu ja monogrammi. Rakennus oli pyhitetty Pyhälle Kazanin Jumalanäidille. Suomen itsenäistyttyä kimnaasi joutui jättämään rakennuksen, ja vuodesta 1919 lähtien siinä toimi kadettikoulu. Nykyään rakennuksessa on Helsingin Luonnontieteellinen museo.


title: Aleksanterin kimnaasi

text: Vuosina 1919–1927 Mannerheimintie 6:n rakennuksessa oli Gösta Stenmanin taidepalatsi ja vuosina 1932–2005 ravintola Mikado. 1930-luvulla sanomalehti Uusi Suomi muutti toimituksensa rakennukseen. Rakennus vahingoittui tulipalossa 1976, minkä jälkeen Uusi Suomi siirtyi Ruoholahteen. Rakennus kunnostettiin Kalle Vartolan suunnitelmien mukaan. Kunnostustyöt valmistuivat 1977.


title: Viisari värähtää

text: Viisari värähtää on Juha Vainion vuonna 1972 julkaistu albumi. Sitä pidetään Vainion ensimmäisenä varsinaisena studioalbumina, sillä hänen aiempia julkaisujaan, Juha ”Watt” Vainio (1966) ja Juha ”Watt” Vainio ja Reijo Tani (1968), pidetään singlealbumeina. Albumi on tehty yhteistyössä Reijo Lehtovirran ja Aarno Ranisen kanssa.


title: Aravind Adiga

text: Aravind Adiga (s. 23. lokakuuta 1974, Madras) on intialainen kirjailija ja toimittaja.


title: Aravind Adiga

text: Aravind Adiga syntyi Intiassa, josta hän muutti 15-vuotiaana Australiaan. Hän opiskeli kirjallisuutta Columbian yliopistossa ja Magdalen Collegessa Oxfordin yliopistossa. Palattuaan Intiaan Adiga työskenteli Time-lehden kirjeenvaihtajana, ja hänen kirjoituksiaan ovat julkaisseet myös useat sanomalehdet kuten esimerkiksi Financial Times ja The Independent.


title: Aravind Adiga

text: Adigan esikoisromaani "Valkoinen tiikeri" ("The White Tiger") voitti vuoden 2008 Booker-palkinnon. Hän oli kolmas palkinnon voittanut esikoiskirjailija.


title: Sininenäahven

text: Sininenäahven ("Labeotropheus fuelleborni") on yksi afrikkalaisen Malawijärven endeemisistä kirjoahvenlajeista. Sitä esiintyy koko järven alueella ja sitä pidetään myös akvaariokalana.


title: Sininenäahven

text: Sininenäahvenista koiras voi kasvaa huomattavasti naarasta kookkaammaksi. Koiras voi kasvaa jopa 30 cm pitkäksi, kun naaras puolestaan saavuttaa hieman vajaan 9 cm pituuden. Sininenäahvenkoiraat ovat yleensä vaaleansinisiä tummansinisin pystyraidoin. Evät ovat väriltään oranssit. Naaraat ovat yleensä keltaisia. Toisinaan tavataan marmorikuvioisia yksilöitä, joissa voi olla sinisen eri sävyjen lisäksi myös punaisia pisteitä


title: Sininenäahven

text: Sininenäahvenilla on reviiri, mutta muuten ne eivät ole erityisen aggressiivisia.


title: Sininenäahven

text: Sininenäahvenet viihtyvät parhaiten vedessä, jonka lämpötila on 22–25 °C . Mieluiten ne viihtyvät kivikkopohjaisissa ympäristöissä ja veden tulisi olla hapekasta, joten akvaarioissa tulisi olla hyvä hapetinlaitteisto. Yleensä sininenäahvenet ruokailevat yksin tai pienissä ryhmissä muiden lajien kanssa käyttäen ravintonaan levää, matoja ja kasviaineksia. Akvaariossa kaloille voi antaa spirulina-hiutaleita ja kasviksia kuten salaattia.


title: LeJuan Simon

text: LeJuan Waynesley Simon (7. helmikuuta 1981 – 3. lokakuuta 2008) oli Trinidad ja Tobagoa edustanut kolmiloikkaaja. Hän oli menestyksekäs koulu- ja yliopistotason urheilija, joka nousi muun muassa Louisiana State Universityn Tigers-joukkueen tähdeksi. Vuonna 2004 hän pääsi kesäolympialaisiin Ateenaan.


title: LeJuan Simon

text: Simon kuoli primäärin pulmonaalisen hypertension komplikaatioihin 27-vuotiaana. Hänellä oli vaimo Dechelle sekä 6- ja 3-vuotiaat lapset.


title: Erna Flegel

text: Erna Flegel (11. heinäkuuta 1911 Kiel – 16. helmikuuta 2006 Mölln) oli saksalainen sairaanhoitaja, joka toimi tammikuusta 1943 toisen maailmansodan loppuun Adolf Hitlerin ja tämän lähipiirin sairaanhoitajana.


title: Erna Flegel

text: Berliinin taistelun aikana Flegel oli Führerbunkerissa, jonne hän siirtyi Berliinin Ziegelstrasselta yliopistolliselta klinikalta. Fliegel oli yksi viimeisistä bunkkerista lähteneistä saksalaisista – hän oli paikalla puna-armeijan saapuessa bunkkeriin. Yhdysvaltain tiedustelupalvelu haastatteli Flegeliä marraskuussa 1945. Sodan jälkeen hän pysyi tuntemattomana, kunnes hän 60 vuotta myöhemmin suostui antamaan haastatteluja sodan viimeisistä päivistä.


title: Erna Flegel

text: Vuoden 2004 saksalaisessa elokuvassa "Perikato" Flegeliä esitti Jelizaveta Bojarskaja.


title: Nick Reynolds

text: Nick Reynolds (27. kesäkuuta 1933 – 1. lokakuuta 2008) oli yhdysvaltalainen muusikko. Hän oli vuonna 1957 yksi The Kingston Trio -folkyhtyeen perustajajäsenistä. Hän oli tutustunut Bob Shaneen Kaliforniassa Menlo Collegessa opiskellessaan.


title: Nick Reynolds

text: The Kingston Trio hajosi vuonna 1967, mutta se perustettiin sittemmin uudelleen. Reynolds liittyi kokoonpanoon takaisin vuonna 1988 ja lähti 1999. Hän kuoli San Diegossa 75-vuotiaana sairastettuaan akuuttia hengityselintautia. Toinen Kingston Trio -tähti, John Stewart, oli kuollut aiemmin samana vuonna.


title: Dave Guard

text: Dave Guard (19. lokakuuta 1934 – 22. maaliskuuta 1991) oli yhdysvaltalainen muusikko. Hän perusti The Kingston Trio -folkyhtyeen yhdessä Nick Reynoldsin ja Bob Shanen kanssa.


title: Dave Guard

text: Guard syntyi San Franciscossa ja opiskeli alun perin Havaijilla. Hän kävi lisäksi Menlo Schoolia Kaliforniassa ja valmistui sittemmin Stanfordin yliopistosta. Hän jätti The Kingston Trion vuonna 1961 perustaakseen uuden yhtyeen, Whiskeyhill Singersin, jonka ura jäi kuitenkin lyhyeksi. Myöhemmin 1960-luvulla Guard vietti vuosia Australiassa juontaen televisiossa "Dave's Place" -show’ta.


title: Dave Guard

text: Guard kuoli lymfoomaan 56-vuotiaana.


title: Bob Shane

text: Robert Castle Schaen eli Bob Shane (s. 1. helmikuuta 1934) on yhdysvaltalainen muusikko. Hän oli yksi The Kingston Trio -folkyhtyeen perustajajäsenistä 1950-luvun lopulla. Dave Guard kuoli vuonna 1991 ja Nick Reynolds lokakuussa 2008, jolloin Shanesta tuli viimeinen elossa oleva alkuperäisjäsen.


title: Bob Shane

text: Shane syntyi Hilossa, Havaijilla. Hän opiskeli Punahou Schoolissa ja sittemmin Kalifornian Menlo Collegessa. Hän osallistui The Kingston Trion toimintaan aina vuoteen 2004, jolloin sydänkohtaus pakotti hänet vetäytymään.


title: John Stewart

text: John Stewart (5. syyskuuta 1939 – 19. tammikuuta 2008) oli yhdysvaltalainen muusikko. Hän tuli tunnetuksi The Kingston Triosta, jonka jäsenenä oli vuosina 1961–1967. Hän tuli yhtyeeseen Dave Guardin lähdettyä siitä.


title: John Stewart

text: Myöhemmällä urallaan Stewart työskenteli tuotteliaana sooloartistina ja lauluntekijänä muille. Hänen tekemiään lauluja olivat muiden muassa "Daydream Believer" (The Monkees), "Strange Rivers" (Joan Baez) ja "Runaway Train" (Rosanne Cash).


title: John Stewart

text: Stewart on Kristen Stewart-näyttelijän isä.


title: Libbyn vankila

text: Libbyn vankila oli pahamaineinen Etelävaltioiden vankila Unionin upseereille Yhdysvaltain sisällissodan aikana. Vankila tuli kuuluisaksi vankien kovasta kohtelusta, ja oli Andersonvillen vankileirin jälkeen pahamaineisin. Vankila avattiin vuonna 1861. Vankilaa johti kapteeni Luther Libby ja hänen poikansa George W. Libby. Vankilasta tapahtui useita pakenemisia. Sisällissodan päätyttyä 1865 vankilassa säilytettiin etelävaltioiden armeijan upseereja.


title: Libbyn vankila

text: Vuonna 1862 vankilassa oli 700 vankia, seuraavana vuonna heidän lukumääränsä kasvoi tuhanteen.


title: Detlef Lewe

text: Detlef Lewe (20. kesäkuuta 1939 – 1. lokakuuta 2008) oli Länsi-Saksaa edustanut kilpameloja. Hän voitti miesten tuhannessa metrissä (C-1) hopeaa kesäolympialaisissa 1968 Méxicossa ja vielä pronssia Münchenissä 1972. Maailmanmestaruuskilpailuissa hän voitti kolme kultamitalia (1966, 1971, 1971) ja yhden hopean (1963).


title: Detlef Lewe

text: Lewe kuoli 69-vuotiaana Münchenissä lyhyen, vaikean sairauden jälkeen.


title: FC Volendam

text: FC Volendam on alankomaalainen jalkapalloseura, jonka kotikaupunki on Volendam. Se pelaa kaudella 2018-2019 maan toiseksi korkeimmalla sarjatasolla Eerste divisiessä. Volendamin kotikenttä on Kras Stadion, jolle mahtuu 6 200 ihmistä. Seuran valmentajana toimii Frans Adelaar. FC Volendamin lempinimi on "Toinen Oranje", joka viittaa Alankomaiden jalkapallomaajoukkueen lempinimeen Oranje.


title: FC Volendam

text: FC Volendam on ollut Alankomaissa "hissijoukkueena", joka putoaa sarjatason alaspäin, mutta nousee takaisin muutaman vuoden päästä vain pudotakseen jälleen. Volendam on pudonnut Eredivisiestä kahdeksan kertaa vuodesta 1960 alkaen.


title: Val Jansante

text: Valerio Richard "Val" Jansante (27. syyskuuta 1920 – 1. lokakuuta 2008) oli yhdysvaltalainen amerikkalaisen jalkapallon pelaaja. Hän vaikutti ennen ammattilaisuraansa Duquesnen ja Villanovan yliopistoilla.


title: Val Jansante

text: Jansante palveli toisen maailmansodan aikana Yhdysvaltain laivastossa. Sodan jälkeen hän aloitti ammattilaisuransa Pittsburgh Steelers -seurassa, jossa hän pysyi vuoteen 1951. Hän pelasi lyhyesti myös Green Bay Packersissa.


title: Saarioinen (täsmennyssivu)

text: Saarioinen voi tarkoittaa seuraavia:


title: Piikkituhkelo

text: Piikkituhkelo ("Lycoperdon echinatum") on päärymäinen ja piikikäs tuhkelolaji. Sieni on nuorena syötävä, mutta muuttuu vanhemmiten tummaksi ja syötäväksi kelpaamattomaksi. Se kasvaa Lounais-Suomen lehtimetsissä harvinaisena syksyisin.


Jääkiekon nuorten maailmanmestaruuskilpailut 2006 pelattiin 26. joulukuuta 2005 – 5. tammikuuta 2006 Vancouverin, Kelownan ja Kamloopsin kaupungeissa Kanadassa. Ottelut pelattiin GM Placella (18 630 katsojaa), Pacific Coliseumilla (16 281 katsojaa), Interior Savings Centrellä (6 400 katsojaa) sekä Prospera Placella (6 886 katsojaa).


title: Jääkiekon nuorten maailmanmestaruuskilpailut 2006

text: Mestaruuden vei toisen kerran peräkkäin isäntämaa Kanada, joka voitti Venäjän loppuottelussa 5–0. Suomi voitti turnauksessa pronssia.


text: Alkusarjan ottelut jäävät voimaan.


text: Maalivahdit, jotka ovat pelanneet 40% joukkueensa peleistä.


title: Tummatuhkelo

text: Tummatuhkelo ("Lycoperdon nigrescens") on pallomainen, vaalean piikikäs tuhkelolaji. Sienen piikit karisevat vanhemmiten. Laji on nuorena syötävä ja vanhemmiten tummunut ja pahan makuinen. Sieni kasvaa metsissä ja avoimilla paikoilla koko Suomessa melko yleisenä.


title: Juurtomukulakuukunen

text: Juurtomukulakuukunen ("Scleroderma verrucosum") on pallomainen tai litistynyt kuukuslaji. Sieni on rusehtava ja pienten suomujen peittämä. Laji on myrkyllinen. Se kasvaa lehtimetsissä kalkkimailla ja puistoissa sekä puutarhoissa. Se on Suomessa harvinainen.


title: Hernekuukunen

text: Hernekuukunen ("Pisolithus arhizus") on hätkähdyttävän iso kuukuslaji. Se on pallomainen tai päärynämäinen ja sillä on selvä jalkaosuus. Nuorena se on vaalea mutta vanhemmiten siitä tulee ruskea ja päästää ilmoille ruskeaa itiöpölyä.


title: Hernekuukunen

text: Hernekuukusen itiöemä on noin 20-40 cm, litistetyn pallon muotoinen jalan osuus on samanvärinen itiöemän kanssa, juurehtiva ja pituus on 10-20 cm. Halkileikattun tulevat esiin ryynimäiset kellertävät peridiolit, vanhemmiten ne muuttuvat tummanruskeisksi ja niiden sisällyksestä tulee itiöitä ja itiöemä hajoaa levittäen itiöt.


title: Hernekuukunen

text: Harvinaisena Suomessa hiekkaisilla, kuivilla mäntykankailla. Hernekuukunen muodostaa männyn kanssa sienijuuren.


title: Hernekuukunen

text: Sientä on joskus käytetty muinoin lankojen värjäyksessä ja siitä tulee ruskeita värisävyjä. Hernekuukusella värjättiin villakankaita Ranskassa ja Italiassa 1600-1700-luvuilla.


title: Robert Couturier

text: Robert Couturier (2. toukokuuta 1905 – 1. lokakuuta 2008) oli ranskalainen kuvanveistäjä. Hänen tuotantoaan on esitelty laajasti eri puolilla maailmaa; sitä on muun muassa Pariisissa, Madridissa, Jerusalemissa, Bostonissa, Havannassa ja Rio de Janeirossa.


title: Robert Couturier

text: Ennen toista maailmansotaa Couturier aloitti yhteistyön Aristide Maillol'n ja Émile Aillaud'n kanssa. Vapauduttuaan sotavankeudesta hän sai nimityksen professoriksi. 1950-luvun alussa hänen työtään esiteltiin Venetsian ja São Paulon biennaaleissa. Näyttelyitä pidettiin myöhemmin muun muassa Musée Rodinissa.


title: Robert Couturier

text: Couturier oli mukana perustamassa Salon de Maita ja voitti vuonna 1966 Wildestein-palkinnon. Hän eli 103-vuotiaaksi.


title: Hiekkajalkakuukunen

text: Hiekkajalkakuukunen ("Tulostoma brumale") on pallomainen kellanvalkea ja vanhemmiten vaalea kuukuslaji. Se viihtyy kalkkipitoisessa hiekassa ja kalkkikivikallioilla. Laji kasvaa harvinaisena Lounais-Suomen kalkkimailla.


title: Ripsimaatähti

text: Ripsimaatähti ("Geastrum fimbriatum") on kermanvärinen tai ruskehtava aluksi pallomainen maatähtilaji. Sieni halkeilee vanhemmiten kermanväriseksi suipoksi liuskaksi. Se on Suomessa harvinainen.


title: Keltajänönmukula

text: Keltajänönmukula ("Rhizopogon obtextus" syn "Rhizopogon luteolus") on pallomainen, maan alta pinnalle nouseva jänönmukuloihin kuuluva sienilaji. Sieni on kellanruskea ja kyhmyinen. Sienen pinnalla on kosketettaessa tummuvia ruskeita rihmastojänteitä. Malto haisee valkosipulilta. Sieni kasvaa havumetsissä mäntyjen alla melko yleisenä.


title: Diogenes Foinikialainen

text: Diogenes Foinikialainen () (500-luku) oli antiikin kreikkalainen Platonin Akatemiaan kuulunut filosofi. Hänet tunnetaan lähes pelkästään siitä, että Agathias mainitsee hänet yhtenä niistä seitsemästä tunnetusta filosofista, jotka vaikuttivat Akatemiassa sen viimeisinä vuosina. Diogenes oli syntyisin Foinikiasta, ja näin useimpien muiden tuon ajan Akatemian johtohenkilöiden tapaan kotoisin Lähi-idästä.


title: Diogenes Foinikialainen

text: Diogenes oli yksi niistä filosofeista, jotka siirtyivät Akatemian vuonna 529 tapahtuneen sulkemisen jälkeen joksikin aikaa Persiaan, Sassanidien valtakuntaan, ja veivät mukanaan suuren joukon kreikkalaisen filosofian teoksia, jotka näin päätyivät ennen pitkää käännetyiksi syyrian, heprean, arabian ja persian kielille. Filosofit palasivat myöhemmin takaisin länteen, mutta heidän vaiheistaan sen jälkeen ei ole tietoa.


title: DBC Pierre

text: DBC Pierre, oikealta nimeltään Peter Finlay, (s. 1961 Reynella, Australia) on australialainen kirjailija. Taiteilijanimen ”DBC” on lyhenne sanoista ”Dirty But Clean” ja ”Pierre” taas on peräisin hänen nuoruudessaan piirtämästään sarjakuvahahmosta.


title: DBC Pierre

text: DBC Pierren esikoisromaani "Vernon God Little" ilmestyi vuonna 2003. Romaani voitti samana vuonna arvostetun Booker-palkinnon.


title: DBC Pierre

text: Pierre syntyi Australiassa Adelaiden esikaupungissa Reynellassa, mutta hän kasvoi Meksikossa, jonne perhe muutti hänen isänsä työn vuoksi Pierren ollessa 8-vuotias. Pierren perhe oli varakas, mutta menetti omaisuutensa valtion kansallistettua heidän omaisuutensa. Hän ajautui huumekierteeseen ja velkaantui pahoin. Ennen kirjailijan uraansa Pierre työskenteli muun muassa sarjakuvapiirtäjänä ja mainosalalla. Voitettuaan Booker-palkinnon hän ilmoitti käyttävänsä sen lyhentääkseen velkojaan, ja romaaninsa tuotoilla hän on pystynyt maksamaan ne lopulta kokonaan.


title: DBC Pierre

text: Nykyään DBC Pierre asuu Irlannissa.


title: Thrasivoulos FC

text: Tharivoulos FC on kreikkalainen jalkapallojoukkue Fylin kaupungista. Thrasivoulos perustettiin 1938 ja nimettiin kuuluisan kenraalin Thrasybulusin mukaan. Thrasivoulos nousi Kreikan Superliigaan kaudelle 2008-2009, mutta putosi seuraavaksi kaudeksi Beta Ethinikiin.


title: John S. McCain, Sr.

text: John Sidney McCain, Sr. (9. elokuuta 1884 – 6. syyskuuta 1945) oli Yhdysvaltain laivaston amiraali, joka palveli Tyynellämerellä toisessa maailmansodassa. Hänen pojanpoikansa on arizonalainen senaattori John McCain, joka oli ehdolla vuoden 2008 presidentinvaaleissa.


title: John S. McCain, Sr.

text: McCain ylennettiin amiraaliksi tammikuussa 1941.


title: Josip Lukačević

text: Josip Lukačević (s. 3. marraskuuta 1983 Brčko, Jugoslavia) on bosniahertsegovinalainen jalkapalloilija, pelipaikaltaan puolustaja. Hän edustaa venäläistä FK Lutš-Energija Vladivostokia, jota ennen hän on pelannut mm NK Široji Brijegissä ja NK Čelik Zenicassa.


title: Josip Lukačević

text: Lukačević on pelannut urallaan yhden maaottelun.


title: Kuona (metallurgia)

text: Kuona on metallurgisen prosessin sivutuote, joka sisältää ne alkuaineet, jotka ovat lopputuotteen kannalta ei-toivottuja, kuten epämetallit, alkali- ja maa-alkalimetallit, sivukivi ja niin edelleen.


title: Kuona (metallurgia)

text: Yleisessä kielenkäytössä kuonalla tarkoitetaan masuuniprosessin sivutuotteena syntyvää masuunikuonaa. Masuunikuona syntyy, kun kalkkikivestä masuunin kuumuudessa syntynyt kalsiumoksidi sitoo itseensä sivukiven silikaatit, fosfaatit, sulfidit ja muut epämetalliyhdisteet.


title: Kuona (metallurgia)

text: Eri prosesseissa syntyy erilaisia kuonia; masuunikuonan tavoitteena on maksimoida raudan saanto. Vaikka kuonat ovat pyrometallurgian sivutuotteita, ne ovat silti arvokkaita raaka-aineita, sillä niistä voidaan edelleen erottaa haluttuja metalleja. Masuunikuonaa käytetään yleisesti maanparannusaineena sekä sementin raaka-aineena. Kuonaa voidaan käyttää myös tienrakennuksessa, mikäli sen mahdollisesti sisältämät raskasmetallit ja aiheuttama kalkkiintuminen eivät aiheuta kohteessa ongelmia. Sekoitettaessa masuunikuonaa sementtiin saadaan täysin puhtaanvalkoista betonia. Teräksenvalmistuksessa syntyy myös Siemens-Martin-prosessin sekä konvertteriprosessien sivutuotteena erilaisia kuonalaatuja, joista tunnetuin lienee emäksinen tuomaskuona, jota on käytetty arvokkaana fosforilannoitteena.


title: Kuona (metallurgia)

text: Kuonaa voidaan käyttää myös rakennusaineena; tällöin puhutaan slakitiilistä. Taalintehtaan kirkko on rakennettu masuunikuonasta valetuista slakitiilikivistä.


title: Ivica Francišković

text: Ivica Francišković (s. 28. syyskuuta 1978 Subotica, Jugoslavia) on serbialainen jalkapalloilija, pelipaikaltaan keskikenttäpelaaja. Hän edustaa montenegrolaista FK Grbaljia, jota ennen hän on pelannut mm. FK Partizanissa ja FK Vojvodinassa.


title: Ivica Francišković

text: Francišković ei ole pelannut urallaan vielä yhtäkään maaottelua.


title: Kreikan Superliigan kausi 2007–2008

text: 2007-08 oli Kreikan Superliigan toinen kausi. Uusina joukkueina sarjaan olivat Beta Ethnikistä nousseet Asteras Tripolis FC, Veria ja Levadiakos FC. Kreikan mestaruuden voitti Olympiakos FC, mestaruus oli seuran kolmas perättäinen.


title: Kreikan Superliigan kausi 2007–2008

text: Mestarien liigan karsintoihin selvisivät sarjassa sijoille 2-5 päässeet joukkueet, jotka pelasivat kaksinkertaisen sarjan toisiaan vastaan.


title: Ben af Schultén

text: Ben af Schultén (oik. Bengt Henrik, s. 31. elokuuta 1939 Helsinki) on muotoilija ja Artekin entinen taiteellinen johtaja. Hän on koulutukseltaan sisustusarkkitehti.


title: Ben af Schultén

text: Af Schultén oli Artekin palveluksessa vuodesta 1964 lähtien lähes 40 vuoden ajan, josta taiteellisena johtajana vuodet 1976–2004. Hänen seuraajakseen tuli britti Tom Dixon. Af Schulten suunnitteli itsekin Artekille kalusteita, myymälänäyttelyitä ja näyttelyjulisteita. Lisäksi hän on suunnitellut muun muassa Amos Andersonin taidemuseon sisustuksen.


title: Ben af Schultén

text: "Espa"-tuoli (1998) on viimeinen kaluste, jonka af Schultén suunnitteli Artekille.Hänen uraansa kuvaava näyttely "Ben af Schultén ja Artekin traditio" oli Alvar Aalto -museon vaihtuvien näyttelyjen Galleriassa Jyväskylässä. 5.12.2007 - 24.2.2008.


title: Architect of Lies

text: Architect of Lies on Mercenaryn viides studioalbumi, joka julkaistiin Century Median kautta. Levy julkaistiin 25. maaliskuuta 2008. Albumi on ottanut vaikutteita thrash metalista aiemman albumin, Everblackin, tapaan.


title: Architect of Lies

text: Levyn kansitaide on Niklas Sundinin käsialaa, joka teki myös kannet yhtyeen toiseen albumiin 11 Dreams. Albumista julkaistiin perinteisen CD:n lisäksi rajoitettu erikoispainos lisäraidalla "Death Connection" ja DVD:llä varustettuna.


title: Verkkogalleria

text: Verkkogalleria on internetin välityksellä tarkasteltava fyysinen näyttelytila, jonka tarkoituksena on tuoda fyysisten teosten esittely digitaaliseen muotoon. Termi ei käsitä digitaalisia teoksia.


title: Verkkogalleria

text:
Taiteilijan ja töiden esillepano perinteisessä galleriahengessä.
Esimerkkejä verkkogallerioista, joiden tarkoituksena on töiden arviointi tai arvostelu:


title: Troy Bolton

text: Troy Bolton on kuvitteellinen henkilö High School Musical -elokuvissa. Troy seurustelee Gabriella Montezin kanssa.


title: Troy Bolton

text: Koripallotähti Troy Bolton on luultavasti koko East High'n tunnetuin oppilas. Hän oli ensimmäinen, joka valittiin jo toisena lukiovuotenaan koulun edustusjoukkueeseen tässä lajissa. Sittemmin joukkuekaverit Wildcatsissa äänestivät hänet kapteenikseen. Boltonin paras kaveri on varakapteeni Chad Danforth, ja tämän kaksikon johdolla joukkue voitti ensimmäisen mestaruutensa moneen vuoteen. Troy on perinyt peliälynsä isältään Jack Boltonilta, joka oli kouluaikoinaan East High'n koripallotähti ja toimii Wildcatsien valmentajana. Kapteenin tehtävässä Boltonilta on toki vaadittu paljon muutakin kuin luontaista lahjakkuutta. Joukkue palasi huipulle hänen sisunsa ja johtajantaitojensa ansiosta.


title: Troy Bolton

text: Tyttö nimeltä Gabriella Montez sai Boltonin kiinnostumaan musiikkiteatterista. Koko East High oli ensin aivan ihmeissään, mutta Boltonin esiinnyttyä Kimallekaupunki-musikaalissa kaikkien oli pakko myöntää, että hänellä on myös uskomattomat laulunlahjat.


title: Troy Bolton

text: Viimeisenä lukiovuotenaan Troy Bolton on menestynyt loistavasti. Koripallojoukkue voitti mestaruuden toistamiseen. Bolton vaikutti ratkaisevasti myös kevätmusikaalin onnistumiseen. Hänellä oli jopa hyvät mahdollisuudet päästä Juilliardiin, kuuluisaan newyorkilaiseen esittävien taiteiden kouluun, mutta hän on menossa opiskelemaan Kalifornian yliopiston Berkeleyn kampukselle, jossa hänellä on opiskelun lisäksi mahdollisuus harrastaa sekä koripalloa että teatteria. Boltonin haaveammatti on pelinrakentaja. Hänen mottonsa on: "Kerran Wildcat, aina Wildcat". Troyn lempivärinsä on punainen. Luonteeltaan hän on ystävällinen ja huomaavainen.


title: William Sadler

text: William Thomas Sadler (s. 13. huhtikuuta 1950 Buffalo, New York, Yhdysvallat) on yhdysvaltalainen näyttelijä. Pitkän uransa aikana hän on esiintynyt useissa elokuvissa ja televisiosarjoissa. Kenties tunnetuin rooli on eversti Stuart elokuvassa "Die Hard 2 – vain kuolleen ruumiini yli" (1990). Hän on näytellyt muun muassa televisiosarjoissa "Kauhua kryptasta", "Roswell", "C.S.I.", "Traveler" ja "The Pacific".


title: Nikita Filatov

text: Nikita Vasilejevitš Filatov (, s. 25. toukokuuta 1990 Moskova, Venäjän SFNT, Neuvostoliitto) on venäläinen jääkiekkoilija, joka edustaa KHL-seura Lada Toljattia. Hän on voittanut urallaan alle 18-vuotiaiden maailmanmestaruuden ja kolme muuta MM-mitalia nuorten tasolla.


title: Nikita Filatov

text: Filatov pelasi kaudella 2007–08 viisi ottelua Venäjän superliigassa TsSKA Moskovan riveissä ilman tilastomerkintöjä. Columbus Blue Jacketsin valitsi Filatovin vuoden ensimmäisenä eurooppalaisena, yhteensä kuudentena. Filatov pelasi kaudella 2008–09 enimmäkseen farmijoukkue Syracuse Crunchissa ja pelasi kahdeksan NHL-ottelua tehoin 4+0=4. Kaudella Filatov lähti 13 NHL-ottelun jälkeen loppukaudeksi lainalle KHL:n HK TsSKA Moskovan riveihin. Heinäkuussa hänen ja Columbus Blue Jacketsin välinen sopimus oli yksi NHL:n jä Venäjän KHL:n välisen kiistan aiheita.


title: Nikita Filatov

text: Filatov voitti kultaa Venäjän joukkueessa Suomessa pidetyissä alle 18-vuotiaiden MM-kisoissa 2007. Hän oli kisojen pistepörssissä jaetulla viidennellä sijalla tehoilla 4+5. Hän oli myös Venäjän paras pistemies. Seuraavana vuonna Filatov oli samoilla tehopisteillä alle 20-vuotiaiden MM-kisojen pistepörssin kakkonen Venäjän ottaessa pronssia. Samana vuonna hän voitti hopeaa 18-vuotiaiden MM-kilpailusta, ja hänet valittiin turnauksen tähdistökentälliseen. Vuoden 2009 nuorten MM-kilpailuissa Venäjä voitti pronssia ja Filatov valittiin turnauksen tähdistökentälliseen voitettuaan turnauksen maalitilaston. Hän pelasi myös alle 20-vuotiaiden MM-kilpailuissa 2010.


title: Pasteija

text: Pasteijat ovat leivonnaisia, jotka valmistetaan voitaikinasta ja täytetään useimmiten tahnamaisella suolaisella täytteellä. Taikina kaulitaan ohueksi, minkä jälkeen sen sisälle voidaan laittaa täytettä, kuten esimerkiksi lihaa tai kalaa.


title: Pasteija

text: Pasteijoita myydään useimmiten päivittäistavarakaupoissa olevin leipomoketjun itsepalvelutiskistä ja pakasteina.


title: Karl Flodin

text: Karl Theodor Flodin (10. heinäkuuta 1858 Vaasa – 29. marraskuuta 1925 Helsinki) oli suomalainen musiikkikirjailija, -kriitikko ja säveltäjä.